10. avgusta 2021. - 08:58\nNekada je prva asocijacija na termin „pretplata“ bila TV taksa na računima za struju, a nešto kasnije vladala je dilema da li uzeti prepaid karticu za mobilni telefon ili se na duži period vezati za operatera ugovorom, odnosno mesečnom pretplatom.\nDanas je ovaj biznis model prisutan u skoro svim delatnostima, i najčešće olakšava posao i štedi vreme i kupcu i prodavcu, jer je dovoljno jednom dogovoriti saradnju i ona se automatski produžava iz meseca u mesec.\nKada je reč o sve popularnijoj e-trgovini, koja je tokom pandemije doživela dodatni rast, ovde je pretplata poslovni model kroz koji kompanija pruža stalne usluge u zamenu za redovna, mesečna plaćanja od kupca. Jednostavno rečeno, elektronska trgovina zasnovana na pretplati (subscription) omogućava kupcima da redovno dobijaju proizvode ili koriste usluge koje su im potrebne.\n„Ukoliko zagrebemo još malo dublje, model pretplate u e-trgovini unapređuje odnos sa kupcima. U teoriji model poslovanja na pretplatu “pretvara” kupce u verne pratioce, koji postaju pouzdani izvori stalnog prihoda. Što duže kupci koriste vaš proizvod ili uslugu, oni vam postaju vredniji. Zato se morate potruditi da novi kupci to i ostanu. A neretko se desi da kompanije tu vernost (is)koriste kroz dodatu vrednost za korisnike, pa čak i kroz povećanje cene“, kaže Ivan Tanasković, stručnjak za e-trgovinu i član Upravnog odbora eCommerce asocijacije Srbije.\nDanas je biznis model pretplate veoma popularan i prisutan u različitim delatnostima. Glavni razlozi “popularnosti” su povećanje procenta zadržavanja kupaca i veća poslovna predvidljivost.\n„Predvidljivost koja dolazi sa pretplatničkim poslovnim modelom je važan razlog njegovog brzog usvajanja. Za razliku od standardnog modela prodaje gde kupac plaća jednom, biznis model pretplate eliminiše nesigurnost oko popunjavanja zaliha. Znate tačno koje artikle i/ili usluge treba da obezbedite, u kojoj količini i koliko često. Ukoliko je u pitanju usluga, ovo se odnosi na ljudstvo koje je obučeno da obavlja poručene usluge“, ističe naš sagovornik i dodaje da je dodatna prednost i kontinuirani tok prihoda.\n„Kada znate broj pretplatnika, nije teško predvideti ukupan promet. Na kraju, to će vam pomoći da se usredsredite na sticanje novih kupaca, umesto da budete zauzeti upravljanjem inventarom i plaćanjima.“\nOd online alata i digitalnog sadržaja do paketa proizvoda\nSa ubrzanim razvojem e-trgovine, biznis modeli pretplate postaju očekivani. Ima ih u sektoru zabave, kod mobilnih telefona, sportske opreme, pa sve do hrane ili proizvoda za zdravlje i lepotu. Kupci su počeli da prihvataju pretplatu kao nešto svakodnevno, jer su uvideli fleksibilnost i pogodnost.\n„Postoji više različitih modela pretplate koji direktno zavise od delatnosti, proizvoda i/ili usluga. Pretplata zasnovana na uslugama sigurno je jedan od najčešćih poslovnih modela koje mnogi već koriste online, kroz servise kao što su MailChimp, Statista ili neke druge slične alate. Pretplata zasnova na proizvodima je već doživela svoj upgrade, kada su nastali pretplatni paketi proizvoda. U ovom biznis modelu, kupci se mogu pretplatiti na primanje željene grupe proizvoda kreiranim prema pojedinačnim željama svakog kupca“, objašnjava Ivan Tanasković.\nTreća opcija je pretplata na digitalni sadržaj, pošto nekoliko internet giganata počelo da nudi ovu vrstu usluge. Ova vrsta pretplate najčešće omogućava pristup ekskluzivnom sadržaju.\n„Svedoci smo da se pretplata, kao primarni biznis model, proširila na skoro sve delatnosti. Veliki igrači poput DollarShaveClub-a, Netflix-a ili Disney+ su postavili temelje ovog načina poslovanja, ali se on značajno proširio. Praktično svi smo danas korisnici nekog od modela pretplate, bilo da smo pretplaćeni na omiljene novine i časopise, kablovsku televiziju, mobilnu telefoniju ili usluga online alata“, dodaje naš sagovornik, uz napomenu da, kao što smo se uverili u poslednjih nekoliko godina, model pretplate nije namenjen samo za „tradicionalnije“ niše.\n„Na našem tržištu, ovaj model poslovanja najčešće koriste telekomunikacione kompanije i mobilni operateri. S obzirom na činjenicu da se u poslednjih godinu-dve značajno povećao broj korisnika Netflixove platforme, sada su i korisnici navikli na tako nešto. Verujem da nas u narednom periodu i na domaćem tržištu čeka mnogo više ovakvih sličnih poslovnih modela i ponuda za kupce„, zaključuje Ivan Tanasković.\nIzvor: biznis.rs, Foto: Karolina Grabowska/Pexels\nPrethodni tekstVremeplov, 10. avgust\nSledeći tekstInflacija bi mogla biti problem u zemljama koje ne koriste evro


Nikšić poručio kolegama u Tuzli: Sa SDA možete kao pojedinci, a ne u ime SDP-a\nNakon odluke tuzlanskog ogranka Socijaldemokratske partije da pokušaju napraviti vlast u tom kantonu sa Strankom demokratske akcije reagovao je lider SDP-a Nermin Nikšić. On je za Klix.ba poručio da oni koji žele koalirati sa SDA to mogu učiniti samo kao pojedinci, a ne uime SDP-a.\n“Nažalost pokazalo se kako je dio kantonalnog odbora i mali dio kluba zastupnika odlučio da prekrši odluke organa SDP BiH koje su usvajanjem izvještaja o radu Glavnog odbora i Predsjedništva prihvaćene i potvrđene od Kongresa. Zatražit ću izvještaj sa sjednice kantonalnog odbora jer prema mojim informacijama, kao ni na prethodnoj sjednici, ni danas nije bilo kvoruma za odlučivanje. To očito rukovodstvu Kantonalne organizacije nije smetalo da donese takvu neprovodivu odluku”, rekao je Nikšić.\nPrvi čovjek SDP-a kaže da se ne želi baviti špekulacijama, a koje govore o razlozima zbog kojih se žurilo i zbog kojih u Tuzlanskom kantonu navodno morali donijeti ovakvu odluku.\n“Za mene je sasvim dovoljna činjenica da su svojim postupkom direktno prekršili odluke organa SDP BiH i Statut SDP-a. Nadam se da su oni koji su isforsirali pokuśaj donošenja nestatutarne odluke svjesni svojih postupaka i posljedica koje će ona proizvesti. Jedno je sigurno, odluke organa SDP BiH su na snazi i neće se mijenjati, odnosno SDP BiH neće koalirati sa SDA, HDZ i SNSD. Oni pojedinci koji to žele iz njima poznatih razloga svakako mogu, ali kao pojedinci, a nikako u ime niti kao dio Socijaldemokratske partije Bosne i Hercegovine”, bio je jasan predsjednik SDP-a Nermin Nikšić.\nJuče je u Tuzli održana sjednica Kantonalnog odbora SDP-a na kojoj je donesena odluka o procesu formiranja vlasti sa SDA. Odluka je donesena sa 44 glasa za, četiri su bila protiv, dok je jedan član bio suzdržan.\nKantonalni odbor SDP-a u Tuzli je ovim potezom prekršio odluku Glavnog odbora da se neće ići u koaliciju sa SDA, HDZ-om i SNSD-om niti na jednom nivou vlasti.


U junu Vojska CG počinje probijanje i nasipanje puta Kosanica-Bobovo-Glibaći – Pljevaljske novine\nPočetna / Vijesti / Društvo / U junu Vojska CG počinje probijanje i nasipanje puta Kosanica-Bobovo-Glibaći\nPljevaljske Novine maj 8, 2020\tDruštvo Ostavite komentar 1,102 Pregledi\nVojska Crne Gore i Ministarstvo odbrane Crne Gore počeće u junu probijanje i nasipanje oko 30 kilometara puta Kosanica- Glibaći-Bobovo. Planirani su radovi na na proširenju, nasipanju i proboju puta nakon čega će biti predat Opštini Pljevlja do nivoa asfaltiranja, saopšteno je danas nakon susreta predsjednika Opštine Pljevlja Igora Golubovića, ministra odbrane Crne Gore Predraga Boškovića sa saradnicima, načelnika Generalštaba Vojske Crne Gore brig. generala Dragutina Dakića i izvršnog direktora Rudnika uglja AD Pljevlja Slavoljuba Popadića.\n– Nakon obilaska dionice na kojoj je planirana izgradnja usaglašeno je da će Vojska Crne Gore u najskorijem roku ljudskim i tehničkim kapacitetima otpočeti pomenute trase puta u dužini od 30 km. Stavljanje ove trase puta u punu funkciju imaće višestruki značaj, kako u doprinosu kvalitetnijoj i bezbjednijoj putnoj mreži u Crnoj Gori i Pljevljima, tako i valorizovanju poljoprivrednih i turističkih potenicijala područja Ljubišnje, kanjona Drage, ali i boljoj povezanosti mještana ovih područja sa svim putnim pravcima u pljevaljskoj opštini i cijeloj Crnoj Gori, navodi se u saopštenju iz kabineta predsjednika opštine Pljevlja.\n“Put Inženjering” uradio je 1984. godine prvu projektnu dokumentaciju za izgradnju putnog pravca Kosanica-Glibaći-Bobovo-Meštrevac (Granica sa BiH prema Foči) a kompletan projekat je revidovan 2009. Godine. Proboj puta je radila tadašnja JNA u saradnji sa Rudnikom uglja i pljevaljskom lokalnom samoupravome.\nBobovo opština PV proboj puta Vojska CG\t2020-05-08\nKljučne rečiBobovo opština PV proboj puta Vojska CG\nPrethodna Sezona od jula, očekuju domaće i turiste iz regiona\nSledeća Ove mjere važe od sjutra


Vesti online / Sport / Fudbal / Kojeg igrača Zvezde bi Đurić doveo u Partizan?\nPredsednik FK Partizan za razliku od meča reprezentacije sa Albanijom, susret Partizana i Bešiktaša neće propustiti iz zapadne lože stadiona u Humskoj, a na dan kada crno-beli igraju važan evropski meč, u nedeljniku Puls pojavilo se nekoliko njegovih zanimljiv odgovora...\nVoli plavuše: Predsednik FK Partizan, Dragan Đurić\nVršilac dužnosti predsednika u FK Crvenoj zvezdi, Zvezdan Terzić, upitao je Đurića da lli će se radovati kada crveno-beli zaigraju Ligu šampiona.\n"Zašto da se ne radujem? Radujem se uspehu Zvezde i OFK Beograda, kao i svakog drugog kluba.\nPotom su usledila "blic" pitanja čitalaca.\nKo je najbolji fudbaler Partizana ikada, a koji biste klub vodili kao predsednik?\n"Najbolji je Moca Vukotić, a posle Partizana malo koji klub bi bio po meri. Ako bih morao da biram, neka bude Real Madrid".\nKoji igrač Crvene zvezde je po vašem ukusu?\n"Iz sadašnje generacije Darko Lazović".\n"Pametne, lepe, mudre. Još ako su plavuše, to je onda komplet. Mene je žena žena osvojila skromnošću".


Najvažnije je biti dobar čovek – Podrinske\nNajvažnije je biti dobar čovek\nNikola Đukić, mladi glumac, za „Podrinske“\nZahvaljujući ljubavi prema glumačkom pozivu, mladi Šapčanin Nikola Đukić imao je priliku da oseti kako je biti u koži mnogobrojnih likova koje je tumačio i da tako sa svoje 23 godine već živi nebrojeno života. Bio je policajac, Laža, Zebrailo, animator, advokat… Odrastao je sa željom da ima produkciju crtanih filmova, fotoaparatom snimao plišane igračke i pravio male serije za decu. Na kompjuteru je puštao crtane filmove i zamišljao da ima svoju televiziju. Danas nema svoju televiziju, ali je svoje ime utkao u amaterske filmove, pozorišne predstave Omladinskog pozorišta „Vožd“, beogradskog „Poletarca“, programe Umetničke grupe „Agape“, kao i edukativnu predstavu „Pažljivko“ u okviru kampanje „Usporite u zoni škole“ s ciljem povećanja bezbednosti dece u saobraćaju. Jedan je od organizatora prvog pozorišnog festivala u Mišaru INTEF (Internacionalni teatarski festival), a kultura i umetnost su putovanje i odredište njegovog delovanja.\n-Od malena sam zavoleo glumu i igrao se snimajući programe za decu svojim fotoaparatom. Kao osnovac sam čuo za Nezavisnu dramsku asocijaciju „Veselo majmunče“, gde sam došao na audiciju u drugom razredu i ostao do kraja srednje škole. Bilo je stvarno prelepo raditi sa Ljubišom Barovićem i Slobodanom Petranovićem Šarcem. Uvek ističem da me oni nisu naučili samo glumi, nego i da je važno biti dobar čovek. Mislim da je to najbitnije u životu, a što smo prihvatili u tom okruženju- da, i ako ne budemo glumci, imamo osnovnu kulturu ponašanja, volimo predstave, pozorište, budemo dobra i pristojna publika. Time se vodim i dalje, da u životu prvenstveno treba negovati vrline koje nas čine ljudima, pre svega uvažavati kulturu, ceniti mesto odakle si došao- naglašava za „Podrinske“ Đukić, koji je iz rodnog Šapca u Beograd otišao 2016. godine, kako bi radio sa pozorišnom trupom „Poletarac“.\nDeca su najiskrenija publika\nNastupali su u školama, domovima kulture, vrtićima, putovali u Bosnu i Hercegovinu… Četiri godine ranije, početak angažmana u Omladinskom pozorištu „Vožd“ u Mišaru obeležila su dva amaterska filma „Seoske priče 3“ i „Devojka iz grada“. Zatim su se nizale uloge u „Putujućem pozorištu Šopalović“, „Zoni Zamfirovoj“, „Antigoni“ i „Laži i paralaži“, za koju je na Festivalu seoskih omladinskih ansambala (FEDRAS) u Malom Crniću njegov Laža nagrađen priznanjem glumac večeri. Nakon brojnih gostovanja, odlučili su se da i sami pokrenu festival i da brojna omladinska pozorišta iz zemlje, ali i okruženja, dovedu u Mišar. Kao operativni direktor, imao je veliku odgovornost u organizaciji cele manifestacije, a ona se nije ticala samo umetničkog segmenta.\n-Pre bih rekao da sam bio jedan od organizatora, operativni direktor mi zvuči previše otmeno. Bilo nas je četvoro iz pozorišta, a ogroman doprinos organizaciji dali su i volonteri. Taj festival nam je dosta značio, jer smo imali veliko iskustvo na gostovanjima u Jagodini, Malom Crniću, Beloj Palanci i želeli smo da ljudi dođu i kod nas, da mi njih ugostimo u našem pozorištu. Uspeli smo sve da organizujemo uz pomoć mnogo firmi iz grada i uz podršku Gradske uprave. Sve smo sami sređivali, neki majstori s Mišara su nam pomogli u izgradnji toaleta koji je bio neophodan. Nekoliko puta sam rekao Dušanu Simiću, organizatoru i kolegi, da mislim da nam je to bila velika životna škola, jer smo naučili mnogo o elektrici, moleraju, marketingu, ali i kako organizovati sve- smestiti goste, obezbediti im obroke itd. Svi problemi koji su se dešavali, a što se nije videlo na festivalu, učinili su nas preduzimljivim, jer je trebalo brzo reagovati i rešiti ih u trenutku. Bilo nam je lepo, ove godine se planira i drugi INTEF, budući da su učesnici snimali utiske, slali nam poruke oduševljenja i jedva čekaju ponovno druženje- navodi Nikola.\nRadi i kao animator, te je na manifestaciji „Veče kupovine“ u Šapcu neizostavno njegovo druženje sa najmlađima. Tu je da ih nasmeje i dobro zabavi i priznaje da najviše uživa u tim trenucima. Kao društveno odgovoran mlad čovek, dve godine je bio učesnik kampanje za povećanje bezbednosti dece u saobraćaju u organizaciji gradskog Saveta i Agencije za bezbednost saobraćaja, te je u školama izvodio predstave nastupajući povremeno kao Zebrailo, a najčešće kao policajac. Na najmlađima prihvatljiv, a istovremeno i zanimjiv način, ukazivao je kako treba da se ponašaju kao učesnici u saobraćaju. Ipak, kao omiljene uloge izdvaja Lažu i Filipa Trnavca u „Putujućem pozorištu Šopalović“.\n-Volim decu, pa radim kad god mogu na rođendanima u igraonicama. Ispunjavaju me predstave za njih, jer smatram da su najiskrenija publika, uvek će reći da li im se to sviđa ili ne. Svaka uloga je zahtevna na svoj način, i mala i velika, kao i bilo kakva organizacija ili aktivnost. Meni zaista ništa ne predstavlja problem, uživam u pripremi, ponekad više nego u nastupu. Rad na predstavi ima neku svoju čar, jer kroz taj proces i mnogo naučim. Nije u pitanju samo tekst, nego i nova saznanja koja stičem tokom rada na ulozi. Često se i poistovetim s nekim ljudima, osećam se kao da sam u nekoj drugoj koži, tako i moram da se ponašam nekada na sceni. Sve to jeste zahtevno, nekad zna da bude i jako naporno, ali kad u tome naučite da uživate, onda nema ništa lepše- podvlači on.\nPozorište- ljubav zauvek\nDeo je Umetničke grupe „Agape“ koju vodi njegova razredna iz srednje škole profesorka srpskog jezika i književnosti Aleksandra Pavlović, a među najdražim izdvaja pripremu Jovana Dučića. Nesvakidašnji kulturni događaj priredili su nedavno, drugog dana manifestacije „Vinaverovi dani evropske kulture“ u Šapcu.\n-Sve vreme školovanja sam učestvovao u svim projektima profesorke Pavlović. Ona je divna i veoma talentovana žena. Nama je bila i prijatelj i majka, ne samo razredna i većina đaka koji su prošli kroz njeno odeljenje i kojima je ona predavala se vrlo rado odazovu svakom njenom pozivu da učestvuju u pogramima koje priređuje. Kad budem imao priliku, biću deo toga, uvek ću joj se rado odazvati, kao i pozorištu „Vožd“ i „Poletarcu“- kaže mladi glumac.\nPriznaje da isključivo od bavljenja umetnošću teško može da se živi, ali to ga ne obeshrabruje.\n-Neki nam pokazuju da može, ali za to treba imati sreće. Meni je izuzetno krivo što mnogim talentovanim ljudima u našoj zemlji nije pružena prilika da rade taj posao i što je kultura na poslednjem mestu u našoj zemlji. U našem gradu, kultura je bila na visokom nivou i značajna sredstva su izdvojena za tu namenu. Bilo je mnogo manifestacija u kojima sam imao priliku kao i svi mladi ljudi da učestvujem, što mi je mnogo značilo. Bitno je da čovek može da preživi od svog posla, ali nažalost, danas je jako teško preživeti i opstati od umetnosti. Možda kao pojedinac, ali pošto planiram veliku porodicu, smatram da u nekoj bližoj budućnosti nemam perspektivu. Bez obzira na to, siguran sam da će pozorište zauvek biti moja ljubav. Kad god budem u prilici, posvetiću mu se i to će biti relaksacija od ostalih poslovnih obaveza- iskren je Nikola.\nU prestonicu je otišao zbog školovanja i posla. Radi kao menadžer prodaje u štampariji i planira da pokrene novu modnu konfekciju.\n-Beograd je veliki grad, ali se uvek vraćam Šapcu, jer je pravo uživanje raditi u rodnom mestu. Uvek sam želeo da i ljudi u mom gradu vide sve što sam naučio u pozorištu za decu. Vodim se time da u svemu što radim promovišem kulturu, jer kultura je nešto što nas pokreće. I to je ono što najviše volim u Šapcu- zaključuje Đukić.\nUveren da je propusnica za putovanje zvano život stalno usavršavanje i rad na sebi, nastaviće da traga za novim vidovima umetničkog izražavanja, tražeći balans između nametnutih potreba savremenog trenutka da se borimo za egzistenciju i suštinskih potreba čoveka da svoj život živi produhovljeno i u skladu sa pravim vrednostima. Jer, srećan je samo onaj ko svoj dar prepozna i nesebično ga deli sa drugima, dok istrajava na tom putu beskonačnog traganja.\nTekst je nastao u okviru projekta Poslovnog udruženja Asocijacije lokalnih i nezavisnih medija „Lokal pres“ i Instituta za medije i različitosti- Zapadni Balkan


Specijalno ultra luksuzno izdanje Louis XIII Black Pear AHD konjaka - Lux Life luksuzni portal: Moda, Stil, Trendovi, Kolekcije 2019/2020...\nSa ciljem proslavljanja stotog rođendana svog nekadašnjeg predsedavajućeg, Andrea Heriarda Dubrula, LOUIS XIII je predstavio ultra fini konjak ograničenog izdanja, nazvan Black Pearl AHD. Luksuzno piće smešteno je unutar čelično obojenog, kristalnog dekantera, zbog čega izgleda privlačniji nego ikada.\nKao retka mešavina LOUIS XIII, Black Pearl AHD konjak je proizveden u numerisanom i ograničenom izdanju, sa samo 1498 personalizovanih Baccarat dekantera u boji čelika. Bogato piće potiče iz jedne terce skrivene u porodičnim rezervama, duboko unutar podruma Andrea Heriarda Duburila, što ga čini jednim od najpoželjnijih svoje vrste.\nNjegovo tamno poreklo, stvara sveže, cvetne i intenzivne zemljane arome, u kombinaciji sa notama sušenih ruža, meda, mirođije, cigara, šljive, kože, smokvi i marakuje, koje dodatno akcentuju njegov izuzetan ukus.\nZbog činjenice da je najfiniji svoje vrste, ovaj konjak je upakovan u specijalni dekanter, inspirisan pljoskom koja je nađena na bojištu Jarnac, 1569.godine. Kreiran od strane majstora luksuzne kuće kristala, Baccarat, ručno duvani kristalni dekoander ima delikatnu simetriju čipkastih elemenata, sa neverovatnim detaljima medaljona i bisernih intarzija.\nPROČITAJTE SLEDEĆI TEKST: Najbolje čokolade koje možete pokloniti za Dan zaljubljenih


24.09.2018 15:45 | Veljko Zeljković\nBanjaluka - Posjeta ministra inostranih poslova Ruske Federacije Sergeja Lavrova Banjaluci znak je da se ova moćna država vratila na Balkan i da neće dozvoliti nikakve pokušaje rušenja Republike Srpske, kroz eventualno “raspakivanje” Dejtonskog sporazuma.\nSmatra ovo profesor međunarodnog prava na Filozofskom fakultetu u Istočnom Sarajevu Srđan Perišić.\n- Iz ruske spoljne politike vidljivo je da će vlast u Kremlju štititi interese Republike Srpske i njen položaj unutar BiH. To je nedvosmisleno u svom govoru i poručio Lavrov, navodeći da je Rusija za doslednu primenu Dejtonskog mirovnog sporazuma, a to znači BiH sa dva entiteta i tri konstitutivna naroda - kaže Perišić za “Glas Srpske”.\nPrema njegovim riječima, djelovanjem određenih zapadnih zemalja Dejtonski sporazum je već godinama na klimavim nogama, jer se uporno pokušavaju derogirati ustavne nadležnosti Republike Srpske, ali i ona sama demonizovati u očima svjetske javnosti.\n- Rusija to sigurno neće dozvoliti i staće u zaštitu Republike Srpske, a samim tim i BiH - istakao je Perišić dodajući kako je ova posjeta pokazala da Kremlj cijeni i uvažava politiku koju vodi sadašnje rukovodstvo Republike Srpske, kako na unutrašnjem, tako i spoljnom planu, a pogotovo kada je u pitanju eventualni ulazak BiH u NATO.\nPerišić smatra da je i predsjednik Republike Srpske Milorad Dodik prepoznao momentum povratka Rusije na svjetsku scenu i okrenuo se ka njoj kao moćnom i prijateljskom savezniku.\nPored toga, smatra Perišić, ne treba zaboraviti ni na kulturne i istorijske veze srpskog i ruskog naroda, a koje nikome u BiH ne bi trebalo da smetaju.\nStavove Perišića dijeli i politički analitičar iz Beograda Dragomir Anđelković koji je uvjeren da posjeta Lavrova Banjaluci na najbolji način pokazuje koliko vlasti u Kremlju cijene Republiku Srpsku i pridaju značaj položaju srpskog naroda na ovim prostorima.\n- Lavrov ne posećuje ni mnogo veće zemlje od Republike Srpske. Svojim dolaskom u Banjaluku on je pokazao da srpski narod ima maksimalnu podršku od Rusije i njenog rukovodstva, ali je i odaslao jasnu i nedvosmislenu poruku čitavom svetu, a to je da oni neće dozvoliti pokušaje “gušenja” Republike Srpske, već će insistirati na doslednoj primeni Dejtonskog sporazuma - navodi Anđelković.\nIako Rusija nije do sada favorizovala nijednog političara u Srpskoj, Anđelković smatra da je predsjednik RS ipak u Kremlju prepoznat kao neko na koga se oni mogu osloniti i neko sa kim se može uspješno sarađivati o važnim pitanjima značajnim za obje zemlje.\n- U prilog svih ovih mojih tvrdnji ide i najavljeni Dodikov sastanak u Sočiju sa predsednikom Rusije Vladimirom Putinom. Koliko se evropskih lidera može pohvaliti da se srelo sa moćnim Vladimirom Putinom? Malo, a pogotovo ne tako često - naveo je Anđelković.\nDodik, koji će idućih dana otputovati u Soči gdje će se sastati sa Putinom, rekao je da je još ranije bilo riječi o tome da se krajem septembra ili početkom oktobra sastane sa ruskim predsjednikom. Predsjednik Srpske je istakao da ima nekoliko ideja koje bi želio da predloži u tom razgovoru kako bi bila ojačana, prije svega, trgovinska saradnja Rusije i Republike Srpske, i da pozove ruske investitore.\nŠansa za bolje odnose sa SAD\nRepublika Srpska, ali i Srbija, imaju dobru priliku da poprave svoje odnose sa Bijelom kućom, pogotovo od kada je na čelo američke administracije došao Donald Tramp.\n- Ranije američke administracije su radile protiv interesa srpskog naroda. Sada se tu nešto promenilo i američka politika više nije toliko “crna” prema ovim prostorima. To bi trebalo iskoristiti - smatra Anđelković.


Sonja Biserko: Genocid je počinjen s ciljem pripajanja RS, Srbija nije odustala - Gorapress.net\nNegiranje genocida i ponašanje aktuelne vlasti u Srbiji u skladu s politikom koja je na djelu već 30-ak godina, kaže za Vijesti.ba predsjednica Helsinškog odbora za ljudska prava u Srbiji Sonja Biserko.\n“Ova vlast ponovo je reafirmisala nacionalni projekat koji je imao za cilj ujedinjenje srpskih teritorija, znači RS-a”, navodi ona.U tom kontekstu dodaje da se uvijek treba vratiti na to zašto je genocid u istočnoj Bosni počinjen.\n“On je bio u funkciji stvaranja etnički čistih teritorija koje će se kasnije pripojiti Srbiji. U tom smislu, Srbija od toga nije odustala”, smatra Biserko.\nŠto se tiče samog karaktera zločina, odnosno genocida, mišljenja je da je djelu sistematsko negiranja od strane elita u Srbiji, posebno pravnih.\n“Oni na ‘profesionalan’ način pokušavaju da obesmisle presude koje se odnose na genocid u Srebrenici, tako što sistematski i vrlo angažovano rade na destrukciji naslijeđa Haškog tribunala”, naglašava naša sagovornica.\nOna zaključuje kako ne očekuje promjene u bližoj budućnosti.


Zlatibor: TO Tivat predstavila program za ljeto – Volim Podgoricu\nPočetna/NOVOSTI/Društvo/Zlatibor: TO Tivat predstavila program za ljeto\nZlatibor: TO Tivat predstavila program za ljeto\nAdmin Send an email 6. Marta 2017.\nTuristička organizacija Tivat predstavila je svoj program ljetnjih fešti i drugih turističko-zabavnih manifestacija za nastupajuću sezonu na jubilarnom, 10. Po redu Susretu organizatora manifestacija, a koji je minulog vikenda održan na Zlatiboru.\nOrganizator ovog skupa je udruženje „Turizam i Manifestacije Srbije“ (TIM Srbije), suorganizator je Privredna komora Srbije i Visoka turistička škola iz Beograda, a pokrovitelj Turistička organizacija Zlatibor.\nNa ovogodišnjim Susretima bilo je riječi o početku klasifikacije i kategorizacije manifestacija u Srbiji, predstavljanju manifestacija na društvenim mrežama, programskim sadržajima na dečijim manifestacijama, društvenoj odgovornosti organizatora, te o karnevalima u Srbiji, a predstavili su se i gosti iz inostranstva među kojima je bila i TO Tivat.\n“TO Tivat se ove godine predstavila kao dobitnik Wilad Beauty Award nagrade za najbolju manifestaciju u Crnoj Gori u 2016.godini. Prezentoiran je i naš INART festival uličnih performera 2017. što je izazvalo veliku pažnju i pohvale prisutnih“, saopšteno je danas iz TO Tivat.\nTivat TO Zlatibor\nPODGORICA: Prikupljen novac za Beća\nLAPSUS U JUTARNJEM ZAPALIO REGION (VIDEO)


MKF Lider se istakao projektima pomoći za male privrednike | Zivinice.ba\nAutor: Šefik Gadžo 30.03.2021 12:04\nNovo doba poslovanja u vanrednim okolnostima iziskuje brzo prilagođavanje i tranformaciju, a jedna od poslovnih organizacija koja je svoje izazove pretvorila u prilike je svakako Mikrokreditna fondacija Lider. Tokom pandemije MKF Lider je uspješno održao stabilnost i optimizirao poslovanje, sačuvao sva radna mjesta, ali i pomogao svojim klijentima. Pored pomoći finansijske prirode, MKF Lider je uveliko pomogao svojim klijentima nefinansijskim uslugama, pa je tako,između ostalih aktivnosti, pokrenut i projekat „Pravi Lider“, čiji je cilj pomoći malim privrednicima kroz edukaciju, mentorstvo, uvezivanje i besplatnu promocijuda sačuvaju svoje biznise i prebrode krizne periode.\n“Projekat “Pravi Lider” nastao je iz potrebe da pomognemo našim klijentima ali i kompletnoj maloj privredi u našoj zemlji da se oporavi od krize uzrokovane pandemijom korona virusom. Tako smo između ostalog organizovali niz besplatnih webinara čije smo teme definisali u saradnji sa klijentima i ekspertima iz određenih oblasti. Vodili smo se informacijama koje smo dobili od klijenata, odnosno njihovim oblastima interesovanja te odabrali niz izuzetno aktuelnih sadržaja.Vjerujem da su naši klijenti izvukli određene benefite u ovoj razmjeni znanja i iskustva i da će im ove i sve naredne edukacije pomoći u budućem poslovanju“, kazao je direktor MKF Lider Džavid Sejfović i dodao da mu je posebno drago to što su dobili mnoge pohvale od svojih klijenata, ali i drugih kolega iz mikrokreditnog sektora.\nU toku je i realizacija jedinstvene online platforme za male biznise „Pravi Lider“koja bi uskoro trebala biti aktivna.\nPlatforma treba da ujedini male privrednike iz cijele BiH u virtualnu zajednicu koja će im pružiti priliku za umrežavanje, edukaciju, promociju, prodaju te održavanje međusobnih kontakata.\nUz pomoć ove platforme obrtnici će imati mogućnost da podijele svoje iskustvo, ideje i ekspertizu, promoviraju svoje usluge, traže partnere u biznisu, investitore…\nČlanovi će koristiti platformu kako bi pronašli jedni druge krozinteraktivnu dvosmjernu komunikaciju. Platforma će sadržavati module sa korisnim i ažuriranim informacijama za male privrednike. Informacije će biti podijeljene u kategorije i teme u skladu sa potrebama i oblastima interesovanja klijenata.\n„Bez inovacija nema ni uspješnog poslovanja, stoga smatram da će platforma „Pravi Lider“ biti pun pogodak za sve naše klijente ali i sve druge male biznise širom BiH. Ovom platformom željeli smo omogućiti malim obrtnicima da na jednom mjestu dobiju sve informacije, da se mogu međusobno uvezati, da imaju platformu za prodaju svojih usluga i proizvoda, da traže investitore i poslovne partnere. Ovom prilikom zahvalio bih se Green for Growth Fondu koji nam je omogućio da realiziramo našu ideju“, kazao je Sejfović./Selma Muhić/


Jagodina: Uhapšen lažni lekar koji je varao hendikepiranu decu - Kragujevac online - Sve o gradu na jednom mestu\nTrenutno se nalazite na strani: Vesti Info Hronika Jagodina: Uhapšen lažni lekar koji je varao hendikepiranu decu\nJagodina: Uhapšen lažni lekar koji je varao hendikepiranu decu\nutorak, 20 avgust 2013 11:32\tIvan\nUhapšen Viktor N. (40) iz Jagodine, koji je, lažno se predstavljajući kao lekar, varao građane Jagodine, Niša, Zaječara, Vršca, Ćuprije i Batočine.\nPolicijska uprava u Jagodini saopštila je danas da je uhapšem Viktor N. (40) iz Jagodine, koji je, lažno se prestavljajući kao lekar, pružao medicinsku pomoć građanima Jagodine, Niša, Zaječara, Vršca, Ćuprije i Batočine. Viktor N. je, uz krivičnu prijavu, zbog osnovane sumnje da je izvršio krivično delo prevare, sproveden istražnom sudiji Osnovnog suda u Jagodini.\n"Postoje osnovane sumnje da je Viktor N. u periodu od 2007. godine do momenta lišenja slobode, građanima Jagodine, Niša, Zaječara, Vršca, Churije i Batočine pružao neadekvatnu medicinsku pomoć, lažno se predstavljajući kao lekar. On se tereti da je potpuno izlečenje garantovao uz operativne zahvate u Dominikanskoj Republici", navedeno je u saopštenju.\n"Oštećene su uglavnom porodice dece sa teškim oblicima hendikepa", kaže se u saopštenju i dodaje da je "osumnjičeni od građana, za pruženu pomoć, tražio novac".\nPošto se sumnja da oštećenih ima više nego što je dosadašnjim radom utvrđeno, policija poziva građane koji na fotografiji prepoznaju osumnjičenog, da se jave najbližoj Policijskoj stanici, PU u Jagodinji na broj telefona (035) 201-100 ili na broj 192.


Prirodno mjesto Zapadnog Balkana je u EU, Crna Gora najnapredniji kandidat - CdM\nPrirodno mjesto Zapadnog Balkana je u EU, Crna Gora najnapredniji kandidat\nPrirodno mjesto Zapadnog Balkana je u Evropskoj uniji, a Crna Gora je najnapredniji kandidat u tom procesu, poručio je predsjednik EK Žan-Klod Junker danas tokom susreta sa predsjednikom Milom Đukanovićem u Briselu.\nJunker je čestitao Đukanoviću na izboru za predsjednika države i iskazao zadovoljstvo što je upravo njegova posjeta Briselu prva zvanična posjeta nakon inauguracije.\nĐukanović je rekao da je Crna Gora spremna da bude dobar i odgovoran partner Evropskoj uniji koji snažno promoviše evropske vrijednosti u regionu i ukazao na dva najznačajnija prioriteta državne politike u narednom periodu, ekonomski razvoj i jačanje državnih institucija u cilju unapređenja demokratskih vrijednosti i vladavine prava.\nĐukanović se zahvalio EK na kontinuiranoj pažnji koji posvečuje Zapadnom Balkanu, ističući izuzetno važnim da se održi entuzijazam proširenja paralelno sa procesom konsolidacije EU.\n“Sagovornici su se usaglasili da sloboda medija i izražavanja predstavljaju važne pretpostavke za ukupan demokratski razvoj Crne Gore i u tom kontekstu su apostrofirani konkretni primjeri u našoj zemlji, uključujući napad na novinarku Lakić za šta je izražena odlučnost da se odgovorni privedu pravdi”, saopšteno je iz kabineta Đukanovića.\nU razgovoru je učestvovao i evropski komesar za proširenje i susjedsku politiku Johanes Han.\nTagovibrisel Milo Đukanović Olivera Lakić sastanak Žan Klod Junker\n7 Komentara na "Prirodno mjesto Zapadnog Balkana je u EU, Crna Gora najnapredniji kandidat"


Mitrović: Početak radova na auto-putu Sarajevo-Beograd već na proljeće - Top Portal\nNaslovnica Biznis Mitrović: Početak radova na auto-putu Sarajevo-Beograd već na proljeće\nMitrović: Početak radova na auto-putu Sarajevo-Beograd već na proljeće\nMinistar komunikacija i transporta u Savjetu ministara Vojin Mitrović istakao je danas u Turskoj da se procjenjuje da će izgradnja auto-puta Sarajevo-Beograd-Sarajevo početi na proljeće i koštati od dvije do 2,5 milijardi evra.\nOn je rekao da bi u pomenutom poslu mogle da učestvuju i firme iz Srpske.\n“Početak radova na ovom putu, odnosno na prvoj dionici od Rače do Bijeljine, moguće je očekivati već na proljeće”, rekao je Mitrović.\nPrethodni članakSelaković: RS je većinski srpski entitet i zar je to sporno?\nNaredni članakIzgradnja aerodroma Trebinje počinje na proljeće


Vučić: Priština ima povoljnu poziciju da zatraži članstvo u Savetu Evrope\nVesti Autor:FoNet, Beta05. sep. 202111:5150 komentara\nPredsednik Srbije Aleksandar Vučić rekao je da Priština ima izuzetno povoljnu poziciju u Savetu Evrope da zatraže članstvo u toj organizaciji, posle čega će pokušati i ulazak u Interpol i UNESKO.\nTamo ćemo da ih pobedimo, a u Savetu Evrope vrlo teško, rekao je Vučić za TV Prva.\nVučić je rekao da će prva zvanična kandidatura Prištine biti „u danima pred nama“, što će Srbiji otvoriti pristup i pokazati da Beograd ne sedi skrštenih ruku.\nOn je rekao da zna kada nemačka kancelarka Angela Merkel dolazi u Srbiju, da će biti uskoro, ali da je dogovor da se ne iznosi u javnost tačan datum.\nJoš ne zna da li će se kandidovati za predsednika\nVučić je kazao i da će predsednički, parlamentarni i izbori za odbornike u Skupštini grada Beograda biti održani 3. ili 17. aprila sledeće godine, i da on još ne zna da li će se ponovo kandidovati za predsednika.\n„Izbori moraju da budu u skladu sa zakonom, to nije ‘fontana želja’. Mogu da budu 3. ili 17. aprila, 10. aprila ne mogu, jer je to dan stvaranja NDH, ne bi imalo smisla da se na taj dan u Srbiji odžavaju izbori, jer je naš narod podneo najteže moguće žrtve“, rekao je on za TV Prva.\nVučić je rekao da nije odlučio da li će se kandidovati za predsednika, ali i da o tome još neće javno da govori.\n„Spremni smo da za predsednika i sve druge funkcije kandidujemo ljude koji su u stanju da pobede. Važno mi je da pobede oni koji su se izborili za snažniju Srbiju“, kazao je on.\nVučić je ocenio da politički protivnici „napadaju njegovu decu“, jer znaju su mu deca „slabost“ i da se za njih sekira.\nOn je kazao da „napadi“ na njegovog sina, neće dovesti do toga da se povuče sa predsedničke funkcije, te da će se povući samo onda kad pronađe naslednike koji bi na „normalan i racionalan“ način upravljali Srbijom.\n„Neću da molim i tražim milost od tajkunskih medija, ja ću se boriti, jer iza sebe ostavljam rezultate“, istakao je Vučić.\nIzborni uslovi nisu bili suštinski razlog za bojkot\nVučić je ocenio i da se iz međustranačkog dijaloga uz posredovanje Evropskog parlamenta vidi da izbori uslovi nisu bili suštinski razlog za bojkot prošlogodišnjih izbora, već da su opravdanje za loš izborni rezultat.\n„Ta priča o izbornim uslovima je prazna i šuplja i opravdanje za loš izborni rezultat. Hteli su da predstave Srbiju kao autokratsku državu“, kazao je Vučić.\nVučić je rekao da će vlast u Srbiji menjati samo građani na izborima i dodao da deo opozicije ima dve opcije: da ih stranci, kako je naveo, „rukopolože“ na vlast ili da uz njihovu pomoć „biju i ubijaju“.\nOcenio je da je jedini program opozicije da unište živote njegove dece „jer ne mogu da ga pobede na izborima“.\nKomentarišući fotografiju predsednika Stranke slobode i pravde Dragana Đilasa i novinarke Jelene Obućine, Vučić je rekao da oni nisu praćeni, već da su ih fotografisali „obični ljudi, iznenađeni onim što vide“.\nAleksandar Vučićizboriizborni usloviKosovopredsednički izboriSavet Evrope


Prisutni akcionari PIF-a “Jahorina” usvojili su, takođe, statut i prospekt budućeg ZIF-a, dok je Društvu za upravljenje tim fondom određena provizija od 2,5 odsto.\nU Nadzorni odbor fonda imenovana su tri predstavnika slovenačkih investitora i dva zastupnika akcionara iz RS. Za predsjednika Nadzornog odbora fonda postavljen je Gregor Trampuž, dok su članovi Primož Škrbec, Borut del Fabro, Slobodan Maksimović i Slobodan Mrkajić.\nDušan Bogdanović, predsjednik Upravnog odbora Društva za upravljenje fondom “Jahorina”, kazao je da je većinski ulazak slovenačkih investitora u Nadzorni odbro fonda bio realnost s obzirom na postojeću akcionarsku strukturu.\n“Očekujemo da ćemo zajedničkim djelovanjem podići nivo fonda, odnosno uvećati njegova sredstva”, istakao je on.\nNajveći akcionari fonda “Jahorina” na početku ovog mjeseca bile su slovenačke firme “Gama Tera” i “Tolart”, sa 9,1, odnosno 4,4 odsto udjela. Slijede ih hrvatski investitor Aleksander Hrkač sa 2,9 odsto, banjalučki ZIF-ovi “Kristal invest” sa 2,8 odsto i “Zepter” sa 2,5 odsto, te “Fortuna fond” iz Bihaća sa 2,4 odsto.\nVrijednost sredstava fonda “Jahorina” na kraju septembra je iznosila 36,1 milion KM, a njegova jučerašnja tržišna kapitalizacija 16,3 miliona KM.Izvor: Nezavisne N.


Mrkić: Priština usamljena u zahtevu za odlazak UN\nNjUJORK, 30. avgust - Ministar spoljnih poslova Srbije Ivan Mrkić ocenio je da je uloga Ujedinjenih nacija na Kosovu i Metohiji od ključnog značaja, pogotovo uoči predstojećih lokalnih izbora, i naveo da je Priština ostala usamljena u stavu da UNMIK treba raspustiti.\n"Priština se zalagala za to da se praktično UNMIK raspusti i da više ne bude prisustva UN u pokrajini... Taj zahtev Prištine je ostao usamljen, nije bilo zemlje koja je tako nešto podržala, čak ni među onim članicama Saveta bezbednosti koje su priznale Kosovo", rekao je Mrkić, posle jučerašnje debate u SB UN o izveštaju Bana Ki-Muna o Kosovu.\nMinistar Mrkić je podsetio na čvrst stav Srbije da su UN danas možda potrebnije nego što bi iko mogao da pretpostavi jer, kako je istakao, predstoje vrlo bitni događaji, kao što su izbori na Kosovu i Metohiji, gde je uloga UN ključna i bez čijeg dejstva ti izbori ne bi mogli biti dobro organizovani.\n"Svi oni koji nisu priznali Kosovo su vrlo naglašeno podržavali našu poziciju, uz razne dodatne ideje", kazao je on, podsetivši da se Rusija tokom debate založila za to da se na izborima omogući glasanje svim Srbima s Kosova, kojih ima više od 210.000.\nPredstavnik Rusije Vladimir Čižov ocenio je prethodno na sednici SB UN da je nužno što masovnije učešće na izborima, uključujući i one birače koji žive van Kosova, kao i izbeglica i raseljenih lica.\nMrkić je, takođe, ocenio da je Srbija tokom "konstruktivne" i "korisne razmene mišljenja" u UN dobila "nepodeljena priznanja za svoju politiku prema Kosovu".\n"Svi su apelovali na nas da takvim tempom i s takvim kvalitetom nastavimo da vodimo te političke akcije na Kosovu", kazao je šef srpske diplomatije, dodajući da je cilj Beograda da obezbedi srpsku zajednicu u pokrajini, da je formalizuje i učvrsti njene institucije.\n"Mislim da se suštinski tome niko ne protivi, osim, razume se, Prištine", primetio je on.\nMrkić je podsetio da je Srbija pred SB iznela zamerke koje ima na račun UN i predloge kako da se poboljša delovanje UNMIK-a.\n"Naređali smo bolne teme - da nema povratka iseljenih, da ima raznih incidenata, nebezbednost naših ljudi i ostalih manjina dole, da postoji potreba za mnogo većim angažmanom stranog faktora i prištinskih vlasti da bi se obezbedila bezbednost naših ljudi na Kosmetu", kazao je on.\nMinistar Mrkić je posebno istakao da je važno da javnost u Srbiji shvati da to što je Beograd ušao u pregovore s Prištinom "niko ne shvata kao slabost, nego kao snagu i odlučnost naše politike".\n"Kroz te pregovore mi gledamo da obezbedimo sve ono što je naš suštinski interes", naveo je on i dodao da oni koji rešenost vlasti u Beogradu da pregovaraju smatraju slabošću "potpuno pogrešno zaključuju".\nPrimetivši da je u ime SAD pred Savetom bezbednosti govorila nova ambasadorka Samanta Pauer, koja je i član najužeg kabineta predsednika Baraka Obame, Mrkić je ocenio da to pokazuje koliko i SAD pridaju važnost tom pitanju.\nKljučne reči: SAD Ivan Mrkić UN Savet bezbednosti


23:41 15 Jun 2021\nKancelarka Nemačke Angela Merkel sastala de na marginama samita G7 sa američkim predsednikom Džozefom Bajdenom, a u centru pažnje njihovih razgovora bio je Bajdenov predstojeći susret s ruskim liderom Vladimirom Putinom.\nOdustajanje Amerike od sankcija protiv gasovoda „Severni tok 2“ ne znači da je došlo sistemske promene u spoljnoj politici Vašingtona, već su te sankcije izgubile smisao imajući u vidu da je projekat praktično gotov, rekao je ruski predsednik Vladimir Putin.\nDirektor OMV-a: Kijev ne treba da se meša u „Severni tok 2“, već da napravi dobru ponudu za tranzit\nUkrajina bi trebalo da ponudi „Gaspromu“ privlačne uslove za tranzit gasa u Evropu, a ne da se meša u „Severni tok 2“ ne ulazeći u poštenu konkurenciju, izjavio je direktor austrijske energetske korporacije „OMV“ Rajner Zele gostujući na televiziji „Rusija 1“.\nBivši američki predsednik Donald Tramp izjavio je da je nova administracija na čelu sa Džozefom Bajdenom dozvolila Rusiji da izgradi „Severni tok 2“, a takođe je rekao da smatra da se ruski lider Vladimir Putin „podsmeva“ svom američkom kolegi.\nPutin: Kritike „Severnog toka 2“ loša propaganda, ova maršruta kraća i jeftinija\n„Severni tok 2“ je isključivo ekonomski projekat a teze o zaobilaženju tranzitnih država nemaju veze sa stvarnošću, rekao je predsednik Rusije Vladimir Putin. On je dodao da su kritike na račun projekta loša propaganda i ponovio da je gasovod isključivo komercijalni poduhvat.\nEksperti iz Sjedinjenih Američkih Država i Nemačke razgovarali su o zabrinutosti Vašingtona zbog projekta gasovoda „Severni tok 2“, saopštila je Bela kuća.


Majke Srebrenice prvi put uspjele ući u krug zadruge u Kravici – Magazin Plus\nHome/Majke Srebrenice prvi put uspjele ući u krug zadruge u Kravici\nPreživjele žrtve genocida u Srebrenici i članovi porodica žrtava danas su prvi put uspjeli ući u krug Zemljoradničke zadruge u Kravici, mjesta gdje su vojne i policijske snage RS u julu 1995. godine ubile više od 1.000 Bošnjaka, javio je novinar agencije Anadolija.\nRanijih godina porodicama žrtava nije bio dozvoljen ulazak u krug Zemljoradničke zadruge u Kravici, a danas su to srebreničke majke po prvi put uspjele. Nakon što su naišle na zatvorenu kapiju članice Udruženja Majke enklava Srebrenica i Žepa, zajedno sa bivšim logorašima formirale „živi zid“, ukolonile bodljikavu žicu sa kapije i uspjele se probiti pored kordona sačinjenog od pripadnika specijalne policije.\nNakon što su položili cvijeće na jedan od objekata zadruge, proučili fatihu i donijeli tekbire, prisutni su se uputili na slijedeće stratište. U izjavi za novinare, potpredsjednica Udruženja “Pokret Majke enklava Srebrenica i Žepa” Kada Hotić, kazala je da je sramotno da se žrtvama ne dozvoljava ulazak na mjesto gdje je pobijeno toliko njihovih najbližih i najmilijih.\nČlanovi porodica žrtava genocida u Srebrenici, prvenstveno majke iz Srebrenice i Žepe danas su po prvi put uspjele ući na jedno od najvećih mjesta zločina koji su se dogodili nakon pada Srebrenice u julu 1995. godine.\nPolicija je pokušala spriječiti ulazak u krug Zemljoradničke zadruge u Kravici, kao i ranijih godina, ali su članice Udruženja Majke enklava Srebrenica i Žepa, zajedno sa bivšim logorašima i preživjelima, po prvi put uspjele ući u krug Zemljoradničke zadruge u selu Kravica. Bolni uzdasi, plač prožet glasnim komentarima o dešavanjima u Kravici, obilježili su obilazak srebreničkih majki mjesta gdje su u julu 1995. godine ubijani njihovi sinovi, braća, očevi, muževi, rođaci.\nKao i svake godine nakon obilježavanja godišnjice genocida i kolektivne dženaze-namaza i ukopa žrtava genocida, porodice žrtava krenule su u obilazak stratišta, a prva stanica bila je selo Kravica.\nKako su kazali očevici, policajci su u slučaju jedne od prisutnih članica porodica žrtava genocida primjenili silu.


Primitivno i šovinistički: Tomislav Nikolić\nNjeno ime nećemo da objavimo da bismo je zaštitili kad to već nije uradio predsednik svih građana, pa i naše koleginice iz “Alo”, Goranke rođene u Prizrenu.\nU saopštenju predsednika Nikolića navodi se da dok se predsednik bori da zemlju zaštiti od napada albanskih terorista, naša redakcija njegovom sinu na vrata šalje svoje „teroriste“. I to one koji se ne prezivaju na „ić“ i koji su rođeni u Prizrenu! Predsednik zbog toga “sumnja u namere dva lista u vlasništvu nemačko-švajcarske kompanije“, čiji novinari, kako on veruje, prete njegovoj porodici. U skandaloznom saopštenju Nikolićeva pres služba optužuje novinare da su „tobože kroz pisanje novinarskog teksta“ hteli da otkriju adresu zaštićene ličnosti i tako ugroze člana predsednikove porodice.\nIako namera novinara nije bila da objavljuju adresu stana u kome živi mlađi sin Tomislava Nikolića, predsednikov tim je unapred kao glavnog krivca i potencijalnog teroristu označio novinarku samo zato što se ne preziva na „ić“ i zato što je rođena na Kosovu.\nA istina je da je koleginica krenula da proveri informacije o imovini koju imaju članovi porodice Nikolić i da o tome juče nije objavila tekst. Istina je da naša kuća juče nije htela da reaguje na ovo šovinističko saopštenje. Hteli smo da damo priliku predsedniku da se izvini našoj koleginici.\nOvaj skandal primetilo je samo Udruženje novinara Srbije. Oni su javno upitali kabinet predsednika zašto su naveli mesto rođenja novinarke i na šta konkretno predsednik sumnja kada pominje namere “nemačko-švajcarske kompanije”.\nA onda je saradnik predsednika Vuk Fatić, poznat po fotografiji na kojoj svoju bebu pokriva Hitlerovom knjigom, odgovorio u šovinističkom maniru svog pretpostavljenog. Pritom je pokušao i da ismeva nacionalnu pripadnost naše koleginice.\nU ironičnom stilu Nikolićev saradnik se pita kako to novinarima ne smeta da otkriju mesto stanovanja sina predsednika, iako to nikad nismo uradili, a smeta im to što predsednik otkriva gde je rođena novinarka. I još se na kraju pita „šta ima loše u tome što je neko rođen u Prizrenu“.\nZbog primitivnih i šovinističkih uvreda koje su naša kuća i novinarka doživeli od predsednika Tomislava Nikolića i njegovih saradnika zatražićemo zaštitu od domaćih i međunarodnih organizacija.\nAdvokati ispred Vrhovnog kasacionog suda: Odluka doneta u korist banaka


Milojević nadmašio Zengu, hoće li održati ovako dobre procente? - Sportske.net\nMilojević nadmašio Zengu, hoće li održati ovako dobre procente?\nŠef stručnog štaba fudbalskog kluba Crvena zvezda Vladan Milojević u sredu će upisati svoj trideseti meč na klupi crveno-belih, a već sada može da se pohvali fantastičnim učinkom.\nZvezda TV - Nesavladivi Borjan, najbolja odbrana na svetu i - novi teren!Zvezdin štoper o Borcu i najboljoj odbrani na svetu...Kadeti - Zvezda jača od Partizana!Jevtović baš tražen, Zvezda ima veliku konkurencijuBrojke ne lažu - Zvezdina odbrana najbolja na svetu!\nOdložena utakmica osmine finala Kupa Srbije koju Crvena zvezda u sredu igra protiv čačanskog Borca biće trideseta po redu za šefa struke Vladana Milojevića.\nBivši trener Čukaričkog vodio je Zvezdu na 16 prvenstvenih i 12 evropskih utakmica, kao i na kup susretu protiv Dinama iz Vranja.\nNa tih 29 utakmica crveno-beli su ostvarili 21 pobedu, 5 remija i samo tri poraza, od kojih dva u Evropi. Ukoliko se posmatra Milojevićev učinak u prvenstvu, aktuelni strateg Crvene zvezde najuspešniji je od svih svojih prethodnika u poslednje dve decenije!\nNakon šesnaest prvenstvenih utakmica ekipa koju predvodi Vladan Milojević ima 89,5% uspešnosti, što je za nekoliko procenata bolje od bilansa koji je imao tim Valtera Zenge.\nLegendarni italijanski golman vodio je Zvezdu na trideset prvenstvenih utakmica, a njegov tim je ostvario 25 pobeda, 3 remija i samo 2 poraza, što je 86,6% uspešnosti.\nOvakav poredak važi ako se računaju treneri koji su Crvenu zvezdu vodili u poslednje dve decenije, ali na više od deset prvenstvnih utakmica. Na trećem mestu je Vladimir Petrović Pižon sa skorom 16-1-2 (85,9%), a četvrti je Miodrag Božović koji je Zvezdu vodio na 71 prvenstvenoj utakmici i ostvario bilans od 57 pobeda, 9 remija i 5 poraza.\nOstaje da se vidi da li će Vladan Milojević uspeti da održi ovako dobar učinak, odnosno da li će njegova ekipa nakon 37 prvenstvenih utakmica imati više od 87% dobijenih utakmica.


Prihvaćena ostavka direktora TE “Pljevlja” – Energetika.ba\nPrihvaćena ostavka direktora TE “Pljevlja”\nOdbor direktora "Elektroprivrede Crne Gore" prihvatio je ostavku direktora Termoelektrane (TE) "Pljevlja" Vladimira Šestovića koju je ponudio zbog eko\nOdbor direktora “Elektroprivrede Crne Gore” prihvatio je ostavku direktora Termoelektrane (TE) “Pljevlja” Vladimira Šestovića koju je ponudio zbog ekološkog incidenta na vodotoku Vezišnice i Ćehotine.\n“Odbor je, uprkos činjenicama koje ne ukazuju na bilo kakvo nestručno ili neblagovremeno upravljanje u havarijskoj situaciji, prihvatio ostavku koju je ponudio Šestović”, saopšteno je iz “Elektroprivrede Crne Gore”.\nOdbor direktora je na vanrednoj sjednici, održanoj u skladu sa zaključcima Vlade Crne Gore, analizirao aktuelnu situaciju u TE “Pljevlja”, njene uzroke i posljedice.\n“Elektroprivreda Crne Gore” izvinila se građanima Pljevalja i cjelokupnoj javnosti zbog ekološkog incidenta koji se dogodio 4. jula, kao i neadekvatnog informisanja javnosti o cijelom slučaju.\n“Odbor direktora je zaključio da je akcident posljedica havarijske drenaže sistema za odvoz pepela i šljake, u situaciji koja je mogla dovesti do porasta nivoa vode na deponiji, što bi ozbiljno narušilo stabilnost brane deponije `Maljevac`, sa nesagledivim štetnim posljedicama po ljudske živote, stambene objekte i ostala materijalna dobra”, navodi se u saopštenju.\nUprava policije Crne Gore podnijela je ranije krivičnu prijavu protiv TE “Pljevlja” i četiri odgovorna lica zbog ekološkog incidenta i pomora ribe u rijekama Vezišnica i Ćehotina, a crnogorska Vlada je zatražila od “Elektroprivrede Crne Gore” da hitno sanira štetu nastalu usljed ulivanja otpadnih voda iz TE “Pljevlja” u te rijeke.


Pristalice skupova "Prebrojte svaki glas" i "Obustavite brojanje" ispred Centra za konvencije Pensilvaniji, u Filadelfiji, 6. novembra 2020. (Eša Sarai/VOA)\nI dok se broj glasačkih listića koji se prebrojavaju smanjuje, zvaničnici za sprovođenje izbora širom Sjedinjenih Država sve više pozivaju policiju i savezne bezbednosne službe da pomognu u održavanju mira.\nOd Filadelfije do Feniksa, kordoni uniformisanih policajaca postaju uobičajeni, razdvajajući građane koji proslavljaju i demonstrante koji negoduju od radnika koji broje glasačke listiće u vladinim zgradama i na drugim mestima.\nDo sada su okupljanja, iako bučna, bila mirna. Ali zvaničnici upozoravaju da tenzije ključaju dok se nacija približava proglašenju pobednika.\n"To je zabrinjavajuće za moje zaposlene. Imam zaposlenike koji nervozno napuštaju zgradu i to s pravom", rekao je novinarima Džo Gloria koji registruje birača u okrugu Klark u državi Nevada, izražavajući zabrinutost drugi dan zaredom.\n"Imamo relativno veliku silu za sprovođenje zakona, plus obezbeđenje našeg okruga koje je ovde na licu mesta", rekao je, pohvalivši odgovor kao odličan. "Oni nadgledaju društvene medije zbog bilo kakvih vrsta pretećih poruka", rekao je Gloria i dodao: "Činimo sve što možemo da zaštitimo svoje zaposlene".\nPristalice republikanskog predsednika Donalda Trampa i njegovog demokratskog izazivača, bivšeg potpredsednika Džoa Bajdena, nakratko su se sukobljavali tokom suprotstavljenih demonstracija u četvrtak uveče do petka ujutru ispred odeljenja za izbore okruga Marikopa u Feniksu u državi Arizona.\nNekoliko sati ranije, zvaničnici za izbore najavili su uspostavljanje zone slobodnog govora - postavljanjem ograde i dovođenjem policije kako bi zaštitili radnike koji sprovode izborne aktivnost od "pretnje zastrašivanjem", jer su neki demonstranti nosili pištolje ili puške.\nA u Filadelfiji, Pensilvanija, zvaničnici su u petak objavili da su uhapšena dvojica muškaraca iz države Virdžinija koji su uhvaćeni kako nose pištolje ispred kongresnog centra u kome su prebrojavani glasovi.\nPolicijska komesarka Deniel Autlou rekla je da su muškarci prvi put uočeni u četvrtak kasno uveče, nakon što je policija iz Filadelfije dobila dojavu od FBI-a da su prevalili put od 450 kilometara dok su "posedovali oružje i municiju".\nAutlou je rekla da je policija prišla muškarcima nakon što je primetila da je jedan imao pištolj u futroli na boku, dok se činilo da drugi skriva pištolj ispod jakne.\nMuškarci su u petak identifikovani kao Džošua Macias (42) i Antonio Lamota (61), obojica iz Čizpika u državi Virdžinija, saopštio je Ured državnog tužioca iz Filadelfije.\nNi Lamota ni Macias nisu imali potrebne dozvole za nošenje oružja u Filadelfiji, a potom su uhapšeni zbog optužbi za oružje.\nPrema izjavi koju je objavila Liga protiv klevete, Macias je u četvrtak uživo prenosio svoj video snimak na Fejsbuku ispred Kongresnog centra Pensilvanije u Filadelfiji.\nU video snimku, Macias je pozvao kolege patriote da se bore i "osiguraju da se prebroja svaki legitimni glas. Ne ove glasačke listiće koji se odvijaju u tim kuloarima".\n"Borimo se za Ameriku kakvu poznajemo", rekao je i ohrabrio druge da "ustanu sa svojih sedišta i krenu u akciju".\nGodine 2016, u video zapisu C-SPAN-a identifikovan je Macias kao direktor orgnaizacije Veterani za Trampa (Vets for Trump), a ta kuća je intervjuisala Maciasa u predvorju Trumpovog tornja, dok su zvaničnici stizali na sastanak sa tada izabranim predsednikom Trampom.\nNakon hapšenja Maciasa u četvrtak u Filadelfiji, u policijskoj pretrazi vozila kojim su se on i Lamota vozili iz Virdžinije, srebrnog sportskog terenskog vozila "hamer" u vojnom stilu, pronašla je automatsku pušku i 160 metaka.\nTakođe postoje indicije da su muškarci možda sledbenici teorije zavere KAnon.\nNalepnica na zadnjem vetrobranskom staklu pokazala je crveno slovo "K", zajedno sa skraćenicom "VVG1VGA", za koju pristaše kažu da znači "gde idemo jedan, idemo svi".\nOkružni tužilac u Filadelfiji Lari Krasner rekao je da bi muškarci takođe mogli biti optuženi za kršenje izbornog zakona, ali je odbio da dalje spekuliše.\n"U ovom trenutku nemamo naznake da je priča veća od ove dve osobe", rekao je, iako je istragu nazvao "vrlo aktivnom".\nAli hapšenja i učešće FBI-a i Sekretarijata za unutrašnju bezbednost u istrazi nisu ni malo odvratili pristalice oba predsednička kandidata od održavanja konkurentskih skupova ispred Kongresnog centra u Filadelfiji kasnije u petak.\n"Pokušali su da nas zastraše, pa smo priredili zabavu", rekao je za Glas Amerike Majk, stanovnik Filadelfije koji slavi sa Bajdenovim pristalicama.\nTrampove pristalice, mnogi iz drugih država, takođe su se okupili u blizini, tražeći da im se omogući da posmatrači nadgledaju radnike koji prebrojavaju glasove.\n"Došla sam ovde da pokažem podršku predsedniku Trampu", rekla je Olivia Ingrasia, koja je putovala u Filadelfiju sa majkom sa Long Ajlenda, Njujork. "Nećemo pristati na ovo. Ovo je prevara, a ja stojim sa predsednikom. Izboriće se kroz ovo".\nFederalni i državni zvaničnici mesecima su se spremali za potencijalno nasilje, očekujući iscrpljenost i tanke živce ljudi zbog neizvesnih izbora u kombinaciji sa verovatnoćom da će rezultati biti odloženi zbog velikog glasačkih listića poslatih poštom.\nPre izbora, zvančnici službi bezbednosti, uključujući i zvaničnike FBI-a, takođe su izrazili saglasnost da bi dezinformacije iz domaćih izvora ili sa strane inostranih protivnika SAD mogle pomoći u podsticanju nasilja, iako su insistirali da su za to spremni.\nMaterijal Rojtersa uključen je u pisanje ovog teksta.


Navijači "tobdžija" su znatno srećniji nego što su bili na startu sezone, a poslednji trijumf u nizu tim iz Londona je zabeležio protiv Evertona (2:0). Petr Čeh je uspeo da sačuva mrežu, pa se posle meča protiv "karamela" osvrnuo na činjenicu što Arsenal od 2004. godine čeka na titulu prvaka Engleske.\n- Svi klubovi koji osvajaju titule prethodnih godina imaju igrače koji znaju kako da završe posao, to se dešava u svakom sportu. Pogledajmo Tajgera Vudsa, prošlo je pet godina otkad je uzeo veliki turnir i sve je teže kako vreme prolazi. Ni Arsenal nije uzeo titulu više od deset godina i mora da ponovo da nauči kako se to radi - rekao je Čeh.\nIskusni čuvar mreže je tako prozvao Arsena Vengera, pod čijim vođstvom "tobdžije" nikako nisu uspele da dođu do vrha, pa ga je zbog izostanka rezultata na klupi zamenio Unaj Emeri.\n- Počeli smo od nule sa novim menadžerom, pokušavamo da stvorimo mentalitet tima koji pobeđuje u svakoj utakmici, koji napreduje svakog dana, a nadam se da ćemo graditi postepeno i da ćemo tu titulu osvojiti pre nego kasnije. To bi onda mnogo značilo za dalje. Mislim da je u prošlosti nekada važnije bilo da se igra na 'Arsenalov način' nego da se osvoje bodove, a tako se ne osvaja liga - zaključio je češki golman.


Praksa u kompaniji Adecco Group - PMC Fakultet\nStudenti našeg Fakulteta imaju priliku za pohađanje prakse u kompaniji Adecco Group. U nastavku navodimo više informacija o samom projektu:\n,,Šta ako ti kažemo da ti nudimo priliku da u startu preskočiš nekoliko koraka i započneš svoju karijeru od samog vrha – kao director multinacionalne kompanijje Adecco Group!\nAko je za tebe sasvim prirodno da motivišeš druge, navodiš ih na akciju, da se boriš za svoju viziju i mesto onda si budući lider i idealna osoba za inicijativu CEO for One Month. Uči od lidera današnjice kako bi postao lider budućnosti!\nViše informacija kao i sajt za prijave možeš pronaći u tekstu na sledećem linku:\nUkoliko ste zainteresovani za ovakav vid saradnje, molimo Vas da se do 31.01.2020. godine javite putem zvaničnog mail-a fakulteta kako bismo zajedno sa zaposlenima Adecco Grupe organizovali prezentaciju za više informacija o samoj praksi i za sva vaša dodatna pitanja.


Poljske poslodavce prenerazilo obećanje o minimalcu od 900 €\nTanjug 9. oktobra 2019. 14:21\nLONDON/VARŠAVA – Poljska vladajuća stranka Prava i pravde obećava agresivno povećanje minimalne plate ako pobedi na ponovnim izborima u nedelju, obnavljajući platformu o podršci siromašnijem sloju društva, ali i gurajući preduzeća u zemlji ka ivici provalije, piše Fajnenšel Tajms (FT).\n„Ova konzervativno-nacionalistička stranka došla je na vlast pre četiri godine uz obećanje da će dramatično povećati javne izdatke za socijalnu pomoć. Ovog puta, nudi postepeno povećanje minimalne mesečne plate sa 2.250 zlota danas (511 evra) na 4.000 zlota (924 evra) do kraja 2023., što je skok od 78 odsto“, navodi list.\nIstovremeno, poljski poslodavci upozoravaju da će dobar deo malih preduzetnika morati da zatvori firme ako vladajuća stranka ispuni ovo predizborno obećanje.\nPremijer Mateuš Moravjecki izjavio je za poljsku državnu novinsku agenciju PAP da vlada povećanjem „minimalca“ za 78 odsto želi da „zatvori poglavlje tokom kojeg je Poljska bila zemlja niskih plata i jeftine radne snage“.\n„Autori poljskog modela rasta tokom perioda tranzicije bili su čak ponosni što su plodovi ekonomskog rasta većinom završili u inostranstvu ili kod domaće ekonomske elitei, a ne u novčanicima većine stanovnika…Želimo da izgradimo zemlju prosperiteta i da srednjoročno ili dugoročno učinimo Poljsku najboljim mestom za život u Evropi“, rekao je Moravjecki.\nPoslovni lideri su saglasni da poljski ekonomski model treba manje da se oslanja na jeftinu radnu snagu, ali mnogi se pitaju hoće li povećanje minimalne plate doneti željeni efekat i strahuju da će brzina podizanja plata biti preveliki teret za mala preduzeća, napominje FT.\nPrema računici Alisje Defratiki, više analitičarke u kompaniji Spotdata, najniža plata će do 2023. godine dostići oko 60 procenata prosečne zarade, što bi bio najveći udeo među članicama Organizacije za ekonomsku saradnju i razvoj (OECD), koja predstavlja klub uglavnom bogatih država.\n„Sigurno će doći do rasta inflacije, izvesnih otpuštanja… kao i bankrota nekih malih kompanija, jer one neće biti u stanju da isplaćuju veće plate“, rekla je ona.\nMinimalna plata u Poljskoj već sada je veća nego u državama u okruženju. Naime, najniža mesečna plata u Poljskoj je 2018. godine iznosila 502 evra u poređenju sa 480 evra u Slovačkoj, 477 evra u Češkoj i 445 evra u Mađarskoj, primećuje britanski list.\nPjotr Bujak, glavni ekonomist banke PKO, smatra da bi povećanje „minimalca“, mada će povećati pritisak na profitabilnost radno intenzivnih delatnosti, u krajnjoj instanci moglo da pomogne Poljskoj da pređe na ekonomski model veće dodate vrednosti.\n„Ključ je da se ta tranzicija ne dogodi prenaglo“, ocenjuje Bujak.\nDrugi ekonomisti tvrde da će plan stranske Prava i pravde jednostavno ohrabriti kompanije u delovima ekonomije niže dodate vrednosti da radnike zamenjuju mehanizacijom, pri ćemu će naznatno raditi na preusmeravanju investicija u inovativnije sektore.\n„To ne rešava problem ekonomske konkurentnosti, jer nisu radno intenzivni sektori, sa niskokvalifikovanom radnom snagom oni koji određuju konkurentnost privrede“, izjavio je Vitold Orlovski, glavni ekonomski savetnik u revizorsko-kosultantskoj kompaniji PwC u Poljskoj, prenosi FT.\nU ponedeljak počinje realizacija programa „Moja prva…


Ovog ljeta nastavak rekonstrukcije puta Trebinje-Ljubinje | Trebinje Danas\nDirektor preduzeća "Putevi Republike Srpske" Nenad Nešić danas je sa gradonačelnikom Trebinja Lukom Petrovićem posjetio mjesto radova na glavnoj ulici u ovom gradu za čiju rekonstrukciju će biti izdvojeno više od 350.000 KM.\nRadove će sa iznosom od 200.000 KM do 250.000 KM finansirati preduzeće "Putevi Republike Srpske", dok će ostatak novca obezbijediti grad Trebinje sa lokalnim firmama, a predviđeno je da radovi budu završeni 25. maja.\nNešić, koji je sa timom inženjera iz "Puteva" posjetio mjesto izvođenja radova, najavio je i niz drugih infrastrukturnih projekata u Hercegovini, ističući da će u ovoj godini početi i radovi na istočnoj obilaznici, za koju su obezbijeđena sredstva, te biti završena sanacija puta Trebinje-Ljubinje, kao i dionica od Ljubinja do Stoca.\n"Sanaciji ovih saobraćajnica pristupaćemo onako kako budemo obezbjeđivali sredstva", rekao je Nešić.\nPetrović je zahvalio preduzeću "Putevi Republike Srpske", glavnom finansijeru projekta, što je imalo sluha za ovaj veliki projekat, kao i svim firmama koje učestvuju u radovima.\nOn je istakao da je predstavnike "Puteva" upoznao o daljim planovima i projektima u čijoj realizaciji će biti potrebna njihova pomoć, te naveo da je riječ o izradi projektne dokumentacije za istočnu obilaznicu, formiranju finansijske konstrukcije u vrijednosti 30 miliona KM, pristupanju radovima na zapadnoj obilaznici prema Manastiru Duži i dalje prema prema Mostaru u dužini od pet kilometara.\n"Planiramo i gradnju treće trake od Spomen-sobe poginulim borcima do Autobuske stanice, čime će biti riješen saobraćaj na toj dionici i skretanje u bivši kompleks kasarne", rekao je Petrović.\n"Na taj način ćemo već od ove godine sve zelene površine natapati novim sistemom navodnjavanja, što će biti najmoderniji sistem na ovim područjima", rekao je Petrović.


! /Pet pitanja i odgovora o alfa-lipoinskoj kiselini / Radio Sarajevo\n! / Pet pitanja i odgovora o alfa-lipoinskoj kiselini\n13. 01. 2022. u 09:56:00 Promotivni tekst\nDa li alfa-lipoinska kiselina pomaže u vraćanju čula mirisa nakon preležane\nAlfa-lipoinska kiselina je našla primjenu kod oboljelih od Covid 19 infekcije, a u nekim zemljama je uključena u protokole liječenja pacijenata sa lakšom kliničkom slikom.\nZaštitni efekat alfa-lipoinske kiseline kod zaraženih virusom objašnjen je putem više principa djelovanja. Poboljšava virusom indukovanu disfunkciju organa direktnim uklanjanjem slobodnih radikala, te djeluje protivupalno smanjujući upalne citokine kod teško oboljelih. Povećava nivo glutationa, snažnog prirodnog antioksidansa i smanjuje oksidativni stres.\nTagovi: Covid-19 zdravlje Alphalipoin forte\nPratite ih / Ovo je 10 koraka koji će sačuvati zdravlje vašeg srca


Albansko-američka liga: Bajden će raditi na rešavanju albansko srpskog pitanja - Kosovo Online\nAlbansko-američka liga: Bajden će raditi na rešavanju albansko srpskog pitanja\n7. Novembar 2020. • 22:52\nAlbansko-američka građanska liga izrazila je zadovoljstvo što je demokratski kandidat Džo Bajden pobedio na predsedničkim izborima i postao 46. predsednik Sjedinjenih Američkih Država, piše Koha.\nU saopštenju za štampu, albanski lobi u Americi izrazio je uverenje da će novi američki predsednik raditi na rešavanju albansko-srpskih problema.\nLiga koja je u kampanji sarađivala sa Bajdenom, navodi da očekuje da će ovaj predsednik doneti evroatlantsku integraciju Kosova.\n„Naš rad sa Džoom Bajdenom rezultat je činjenice da je bio blizak albanskom narodu, odigrao je istaknutu i impresivnu ulogu u postizanju nezavisnosti Kosova i uvereni smo da će on kao predsednik obnoviti bliske odnose SAD-a sa EU i NATO-om i uspostaviti evroatlantske integracije Kosova.\nKonačno, uvereni smo da će predsednik Bajden raditi na "konačnom rešenju albansko-srpskog sukoba“, navodi se u izjavi.\nOvaj lobi je rekao da su Albanci-Amerikanci igrali ključnu ulogu u tri izborne države, što je takođe donelo Bajdenu veliki trijumf.\n„U tri predizborne države na bojnom polju - Mičigenu, Pensilvaniji i Viskonsinu - Albanci-Amerikanci odigrali su ključnu ulogu u izboru Džoa Bajdena. Od trenutka kada se kandidovao za predsednika aprila 2019. godine, Albansko-američka građanska liga igrala je posebnu ulogu podsećajući Albance-Amerikance na stalne napore Džoa Bajdena da privede Slobodana Miloševića pred Tribunal za ratne zločine, da donese nezavisnost Kosova i da podrži slobodu svih Albanaca u jugoistočnoj Evropi“, navela je Albansko-američka građanska liga.\nAlbanski Amerikanci rekli su da njihovi odnosi sa Bajdenom nemaju nikakve veze sa partijskom pripadnošću.\nDžo Bajden Albanci glasanje\nToliko su nam zla nanijeli Bajden i Klinton da im zelim isto da se i njima desi\nDa u pravu ste\nTo im i ja zelim\nŽelim im isto što i oni nama.\nEh bogami Kosova REPUBLIKE.. 👍\nKosovo je Država i uvjek je bila Država\nOsmani čestita Bajdenu: Veliki je pobornik slobodnog i nezavisnog Kosova\nVršilac dužnosti predsednika i predsednica kosovske skupštine Vjosa Osmani čestitala je Džou Bajdenu izbor za novog predsednika Sjedinjenih Američkih Država, navodeći da je Bajden veliki pobornik slobodnog i nezavisnog Kosova.\nHoti čestitao Bajdenu pobedu na predsedničkim izborima u SAD\nBajden: Biću predsednik koji ujedinjuje. Tramp: Izbori nisu završeni, podnosimo tužbe


Nemački voz sa kancelarijama i fitnesom › Made-in-Germany.rs\nNemačka železnica „Deutsche Bahn“ (DB) se na sajmu „InnoTrans 2018“, održanom prošle sedmice u Berlinu, predstavila sa novim digitalnim rešenjima baziranim na najsavremenijim tehnologijama, uključujući veštačku inteligenciju, blockchain, virtuelnu stvarnost i 3D štampače.\nRazvoj i korišćenje digitalnih tehnologija bila je centralna tema izložbene postavke Dojče bana, koji se pod motom „Pokretna mobilnost: sledeći nivo“, fokusirao na nova rešenja dizajnirana da zadovolje stalno rastuću potrebu za mobilnošću savremenog čoveka i izazove kao što su hronični nedostatak parking mesta u urbanim područjima, kontinuirano povećanje obima putničkog saobraćaja, zagađenje i sprečavanje klimatskih promena.\nKompanija je na Sajmu predstavila i program Digitalne železnice za Nemačku, čiji je cilj unapređenje kapaciteta nemačkih železnica i do 20 procenata, koriščenjem digitalne infrasturkture bez kreiranja novih linija, prenosi sajt „Arriva“.\nU okviru šest tematskih inovativnih celina u oblastima infrastrukture, digitalizacije i tehnologije, trening programa za zaposlene, nabavke, putničkog i teretnog saobraćaja i infrastrukture, Nemačka železnica je predstavila više od 20 eksponata među kojima i Voz ideja (Ideas Train) sa duplim (double decker) vagonima realnih dimenzija sa sedištima za relaksaciju, mobilnim kancelarijama i pokretnim fitnes studiom.\nDeutsche Bahn je sa kompanijom „Siemens Mobility“ potpisao na ovom sajmu sporazum o saradnji, sa ciljem da inovativni prototip Voza ideja u što kraćem roku krene da saobraća na regionalnim železničkim linijama u Nemačkoj.\nOd MiG na 25/09/2018 / AKTUELNO / Ostavite komentar


Hodaj trai od Ban Ki Muna da izvri pritisak na Srbiju da ukine nelegalne strukture na severu - Vesti - Ministarstvo Inostranih Poslova - Kosovo NaslovnaKontaktSitemapa Shqip\n123456789101112131415161718192021222324252627282930\tHodaj trai od Ban Ki Muna da izvri pritisak na Srbiju da ukine nelegalne strukture na severuNjujork, 16. maj 2012.  Na kraju posete Njujorku, ministar spoljnih poslova Republike Kosovo Enver Hodaj se danas susreo sa generalnim sekretarom Ujedinjenih nacija Ban Ki Munom.Preuzi na realnu velicinuMinistar Hodaj se najpre zahvalio sekretaru OUN na podrci koju je pruio pozitivnim procesima i reformama u Republici Kosovo.\nMinistar Hodaj ga je upoznao sa poslednjim politickim, ekonomskim i socijalnim deavanjima u Republici Kosovo, sa naporima Vlade Kosova da ojaca unutranju dravnost i medunarodni subjektivitet.\nGovoreci o stanju bezbednosti u tri severne optine na Kosovu, ministar Hodaj je traio od generalnog sekretara OUN Ban Ki Muna da izvri uticaj na Srbiju da odustane od podravanja nelegalnih policijskih i paramilitarnih struktura na severu Kosova.\nSituacija u ovom delu Kosova je napeta, barikade jo uvek blokiraju puteve. Unutranja stabilnost i bezbednosna arhitektura na Balkanu zavise od situacije na severu, naglasio je ministar Hodaj.\nMinistar Hodaj je tokom ovog susreta ponovio da Vlada Kosova trai da na severu prestane nasilje, da se uvede vladavina zakona i da se ukinu policijske, bezbednosne i paramilitarne strukture koje deluju u suprotnosti sa svim medunarodnim dokumentima.\nMinistar Hodaj je upoznao sekretara Ban Ki Muna i sa tehnickim dijalogom izmedu Republike Kosovo i Republike Srbije. Ministar Hodaj je tom prilikom naglasio da je celokupan kredibilitet ovog procesa doveden u pitanje jer Srbija nije sprovela tehnicke sporazume postignute u Briselu.\nGeneralni sekretar Ujedinjenih nacija Ban Ki Mun se zahvalio ministru Hodaju na poseti i odao priznanje za napredak na Kosovu, kao faktoru mira, stabilnosti i bezbednosti u regionu.


Rat iz vazduha nad SR Jugoslavijom 1999. godine proizveo je mnoge kontroverze, a jedna od njih je svakako (ne)angažovanje borbenih helikoptera "AH-64 apač" (apache) u sukobu, piše u opširnoj analizi za portal "TangoSix" Zoran Vukosavljević, bivši… »\nI Amerikanci bi da „preuzmu“ Teslu od Srba, ali u celoj toj prepirci oko velikog srspko naučnika najvažnije je da je on ponovo u Gospiću, u svojoj Lici, za razliku od većine sunarodnika. "Žao mi je, ali Tesla je bio Amerikanac"... reči… »\nĐurđevdanski koncert i e-dečiji karneval, vatromet večeras u 21 čas\nVeliki park pre 4 dana\nU skladu sa epidemiološkim merama Đurđevdanski koncert u organizaciji Doma omladine održan je u prepodnevnim satima na pokretnoj platformi. Kragujevački bendovi i solisti nastupali su na različitim lokacijama i bez prethodno najavljenje trase… »\nSrpski automobilista Milovan Mikica Vesnić, u subotu i nedelju voziće na njemu dobro poznatoj stazi Slovakia ring, udaljenoj oko 30 km. od aerodroma Bratislave. „Biće to još jedna dobra trka. Moji konkurenti, Česi Pekaž i Makeš, sa „kuprama“… »\nNesvakidašnji koncert u Kragujevcu FOTO\nTradicionalni Đurđevdanski koncert povodom Dana grada, nije izostao ni ove godine. Iako mere protiv korona virusa diktiraju tempo života protekle godine, organizatori koncerta osmislili su nesvakidašnji nastup muzičara, prenosi RTK. Na pet lokacija… »\nTradicionalni Đurđevdanski koncert povodom Dana grada, nije izostao ni ove godine. Iako mere protiv korona virusa diktiraju tempo života protekle godine, organizatori koncerta osmislili su nesvakidašnji nastup muzičara. Na pet lokacija, osam… »\nFoto: EPA Na samom početku NATO agresije upotreba borbenih helikoptera "AH-64 apač" nije bila planirana. Ipak, četvrtog aprila Pentagon je saopštio odluku o prebaziranju jurišne Specijalne grupe "Jastreb". Ta Specijalna grupa je prvobitno trebalo da… »\nProtiv Simona Simonovića, koga su pripadnici Bezbednosno-informativne agencije (BIA) uhapsili 21. marta po sletanju iz Norveške na aerodrom "Nikola Tesla", a zbog sumnje da je SMS porukom "proganjao" ministarku za rad, zapošljavanje, boračka i… »


Hakerski napadi mogu eventualno biti povezani s Rusijom (Reuters)\nAmerička vlada saopćila je da je obavijestila članove izbornih komisija u 21 saveznoj državi da su njihovi sistemi bili na meti hakera uoči održavanja predsjedničkih izbora prošle godine, prenosi AP.\nObavještenje je uslijedilo godinu dana nakon što su zvaničnici američkog ministarstva za unutrašnju sigurnost tvrdili da su ove države bile na meti hakera, koji eventualno mogu biti povezani s Rusijom.\nMeđu državama koje su potvrdile da su bile obaviještene o hakerskim napadima su Alabama, Aljaska, Arizona, Florida, Kalifornija, Kolorado, Konektiket, Delaver, Ilinois, Ajova, Merilend, Minesota, Sjeverna Dakota, Oklahoma, Oregon, Ohajo, Pensilvanija, Teksas, Viskonsin i Vašington, navodi američka agencija.\nManipulacija nije potvrđena\nTo što su bile na meti hakerskih pokušaja ne znači da je došlo do manipulacije osjetljivih izbornih podataka, ili do promjene izbornih rezultata, prenosi AP.\nBivši američki predsjednik Barack Obama priznao da je “potcijenio” utjecaj koji kibernetički napadi i širenja dezinformacija mogu imati na demokratske sisteme, nakon izvještaja obavještajnih organizacija o miješanju Rusije u američku predsjedničku kampanju.\nBijela kuća: Bez špekulacija o hakiranju\nFBi će nastaviti istragu kako bi se utvrdili odgovorni koji predstavljaju prijetnju u cyber-prostoru.


Lavrov: SAD se izvinile Asadu - 24.09.2016, Sputnik Srbija\nLavrov: SAD se izvinile Asadu\nSjedinjene Američke Države su se izvinile predsedniku Sirije Bašaru el Asadu za vazdušni napad na sirijsku vojsku, saopštio je ministar spoljnih poslova Rusije... 24.09.2016, Sputnik Srbija\n12:18 24.09.2016 (Osveženo: 12:53 24.09.2016)\n© Sputnik / Grigoriй Sыsoev / Uđi u foto-galerijuMinistar spoljnih poslova Rusije Sergej Lavrov na zasedanju lidera SNG u Biškeku\nAsad o američkom napadu na sirijsku vojsku: Bilo je namerno\n22 Septembar 2016, 13:46\n„Situacija sa vazdušnim napadom je prilično čudna. Rekao sam američkom državnom sekretaru Džonu Keriju, a zatim i na sastanku Međunarodne grupe za podršku Siriji da je situacija u Deir el Zoru, za razliku od situacije u Alepu gde se linija kontakta konstantno menja, statična više od dve godine. Tamo su sirijsku vojsku opkolili teroristi DAEŠ-a. Mi tamo redovno dostavljamo humanitarnu pomoć i druge stvari neophodne za život, bacajući ih iz aviona. Slične letove (za dostavljanje humanitarne pomoći pomoću padobrana) sprovodile su i Ujedinjene nacije. To su poznate činjenice. Teško je poverovati da su izviđači koalicije SAD, koji rade protiv DAEŠ-a na celoj teritoriji Sirije (upravo je DAEŠ u Deir el Zoru opkolio vladine trupe) zaboravili ko se gde nalazi. Mada, ne želim nikog ni za šta da optužujem“, naglasio je Lavrov.\nPrimirje u Siriji moguće samo na zajedničkoj osnovi\nObnavljanje režima prekida vatre u Siriji moguće je samo na zajedničkoj osnovi, bez jednostranih zahteva, izjavio je ministar spoljnih poslova Rusije Sergej Lavrov.\n„Sada se može govoriti o reanimaciji primirja isključivo na kolektivnoj osnovi, kada ne moramo nikome ništa jednostrano da dokazujemo i kada nama treba da dokažu da se radi o iskrenoj želji da se opozicija koja sarađuje sa američkom koalicijom odvoji od Nusra fronta, zatim da se teroristička grupa pobedi, a opozicija da postane deo političkog procesa“, rekao je Lavrov u intervjuu na programu „Vesti u subotu“ televizije „Rusija 1“.\nMinistar smatra da, ako Rusiji to ne bude dokazano, to će pojačati sumnju da je sve započeto da bi se Nusra front izveo ispod udara.\n„Izlaz vidim samo u poštenom zajedničkom radu, kada svi ispunjavaju dogovor o primirju i ne postavljaju jednostrane zahteve da neko učini ’gest dobre volje‘ u nadi da će se to kasnije isplatiti“, istakao je Lavrov.\nRusija sprema rezoluciju UN o borbi protiv terorističke ideologije\n23 Septembar 2016, 19:51\nMoskva se ne boji da se sa smenom američke administracije sporazum Rusije i SAD o Siriji neće ispunjavati, izjavio je Lavrov.\n„Ne, nismo imali takvu raspravu“, rekao je on.\n„Mi se ne bavimo gledanjem u šolju, već konkretnim stvarima“, istakao je ruski ministar. „Postoji dogovor dva aktuelna predsednika i treba ga ispuniti“, smatra on.\nLavrov i američki državni sekretar Džon Keri su nakon višečasovnih pregovora u Ženevi postigli sporazum o rešenju situacije u Siriji, koji na insistiranje američke strane nije objavljen.\nNapad na humanitarni konvoj\nGovoreći o napadu na humanitarni konvoj UN, ruski ministar naglasio je da sirijska avijacija nije mogla da izvrši udar, jer nema odgovarajuće mogućnosti. Istovremeno, ruska vojska takođe nije operisala na toj teritoriji, dodao je ministar.\n„Rekao sam da je naša vojska već dala odgovarajuću izjavu o tome da ruska avijacija tamo nije operisala. Sirijska avijacija nije mogla da izvrši napad, jer se napad na konvoj dogodio noću, a sirijsko vazduhoplovstvo tada ne leti, jer nema takve mogućnosti. Napad se dogodio u trenutku kada je humanitarna pomoć već istovarena u istočnom Alepu“, rekao je Lavrov.\nOn je istakao da su ruski vojni eksperti objavili da je bespilotna letelica pratila kretanje konvoja.\n„Mi smo primetili da se zajedno sa konvojem kretao i kamionet, na čijoj prikolici je bio minobacač. Nejasno je kako se time može štititi konvoj. Međutim, sve to je saopštila naša vojska. Materijale smo distribuirali u Ujedinjenim nacijama da bi svi dobili informacije iz prve ruke, a ne od neke opservatorije u Londonu na koju se stalno pozivaju kao na krajnju instancu“, dodao je ministar.\nLavrov smatra da je proučavanje municije trebalo da bude prva faza istrage o napadu na humanitarni konvoj.\n„Verovatno najlakši način i prvi neophodan korak je da se predstave granate koje su pale na ovaj konvoj. U početku je postojala informacija da je to bio napad iz artiljerijskog oružja, a zatim je ova informacija brzo nestala. Potom su počeli da pominju helikoptere. Mislim da se po municiji sve može shvatiti“, rekao šef ruske diplomatije.


Šta Kantrimen kaže o promeni granica i na koje pitanje nema odgovor - BIGportal.ba\nŠta Kantrimen kaže o promeni granica i na koje pitanje nema odgovor\n2 Aprila, 2019 3 Aprila, 2019 081\nIdeja promene granica za sporazum o normalizaciji odnosa između Kosova i Srbije nije rešenje za 21. vek, kaže pomoćnik državnog sekretara SAD Tomas Kantrimen.\nOn je u intervju za RSE rekao da je odluka o postizanju sveobuhvatnog pravno obavezujućeg sporazuma o normalizaciji odnosa Kosova i Srbije stvar te dve strane, te da to nije odluka na koju SAD imaju pravo veta, a da su mnogi posmatrači na Balkanu uznemireni koje sve negativne posledice može imati promena granica.\n“To može da vodi do rasprave da li granice treba da budu po etničkim linijama kao u zemljama kao što su Severna Makedonija ili Bosna i Hercegovima i to bi bila formula vraćanja na etničke sukobe i destabilizaciju regiona. Zato, mislim, da novo dizajniranje granica izmedju Kosova i Srbije nije odgovor za 21. vek za međusobne probleme koje imaju”, kazao je Kantrimen.\nKantrimen je kazao da ne zna kako bi trebalo da se izađe iz sadašnje blokade dijaloga između Kosova i Srbije, a prema njegovoj oceni lideri Kosova i Srbije daju izjave koje su više orijentisane na buduće izbore i unutrašnje izazove nego što su usredsređeni na pregovore o teškim međusobnim pitanjima.\n“Ja sam ubeđen da potencijalno postoji put napred kada će dvojica lidera raditi na nekoj ideji koja bi vodila napred koja bi obezbedila da dve zemlje, Kosovo i Srbija budu jaka multietnička društva. Ali kako prevazići ovu blokadu unutar dve zemlje za sada nemam odgovora”, kazao je on.\nOcenio je da takse od 100 odsto za uvoz srpske robe i robe iz Bosne i Hercegovine na Kosovo nije korisna odluka.\n“To ne stvara uslove za suštinski dijalog između Prištine i Beograda. Ja se nadam povratku dijalogu umesto odluka jednih protiv drugih”, kazao je Kantrimen, koji je sada direktor Borda Asocijacije za kontrolu naoružanja.\nVlada Srbije o lobiranju tek pregovara, ali ne o onome o čemu se piše\nMagnusen: Vraćam se ako pozovu Red Bul ili Mercedes\nRab: Velika Britanije želi da se smanje tenzije sa EU\nSaučesniku napadača na Makrona našli oružje i “Majn Kampf”\nM. 10 Juna, 2021 10 Juna, 2021\nHitna pomoć i policija u domu Michaela Douglasa\nFacebook-ov prvi pametni sat bi mogao imati odvojivu kameru\nVanja A 10 Juna, 2021 10 Juna, 2021\nPjevačica iz grupe Hurricane atraktivnim pozama oduševila obožavaoce\nU Srpskoj preminula jedna osoba, još 16 zaraženih\n10 Juna, 2021 10 Juna, 2021 0\nMicrosoft će do 2025. godine nuditi podršku za Windows 10\nSamsung Galaxy S21 FE će podržavati 25W brzo punjenje\nJak zemljotres u Indoneziji, upozorenje na cunami\nSerena Williams uživa na odmoru s mužem i kćerkicom\nUhapšena bivša djevojka ubijenog Dženana Memića


Srbija i SAD zajedno ka odrzivoj energetici i zelenoj agendi\nTanjug 26. aprila 2022. 18:44\nBEOGRAD – Potpredsednica vlade i ministarka rudarstva i energetike Zorana Mihajlović poručila je danas da je saradnja u procesu energetske tranzicije neophodna, posebno u momentima energetske krize, te da je potrebno nastaviti zelenu agendu.\nMihajlović je to rekla tokom video-konferencije sa predstavnicima Stejt departmenta, Ministarstva energetike SAD (U.S. Department of Energy), Ministarstva trgovine (U.S. Department of Commerce), USAID-a i ambasade SAD u Srbiji,\n„Energetika je danas najvažnija tema. Kriza će se završiti, ali svakako moramo da razgovaramo o viziji i strategiji energetike. Republika Srbija i SAD su prijateljske zemlje i energetika otvara prostor za unapređenje sveobuhvatnih odnosa, a saradnja koja postoji između Ministarstva rudarstva i energetike Srbije i Ministarstva energetike SAD stvara mogućnost za realizaciju zajedničkih projekata, pre svega u oblasti dekarbonizacije i borbe sa klimatskim promenama“, rekla je Mihajlović i dodala:\n„Učešće Srbije na ministarskom sastanku Partnerstva za transatlantsku energetsku i klimatsku saradnju (P-TEČ) u Varšavi i na okruglom stolu o energetskoj bezbednosti i diverzifikaciji u Pragu, kao i razgovori sa državnom sekretarkom i zamenikom sekretara za energetiku i zamenikom sekretara za trgovinu, pokazuju jasno opredeljenje Srbije da nastavi proces energetske tranzicije i ide ka ostvarenju vizije o zelenoj energetici“.\nIz resora Mihajlovićeve saopšteno je da je tokom sastanka bilo reči o izgradnji energetske infrastrukture, diverzifikaciji energetskih izvora, razmeni iskustava i tehnologija, tranziciji ka čistoj energiji i unapređenju energetske efikasnosti.\n„Naš novi investicioni plan podrazumeva izgradnju novih kapaciteta, osim RHE Đerdap 3 i Bistrica, želimo i nove solarne i vetroelektrane. Želimo da razgovaramo o svim izvorima energije, uključujući i nuklearnu energiju. U prethodnom ministarstvu saradnja sa američkim kompanijama bila je izuzetno uspešna, zajedno završavamo velike projekte u oblasti saobraćaja i infrastrukture. Uverena da možemo jednako uspešno sarađivati i u oblasti energetike, konkretno u oblasti zelene energije“, rekla je Mihajlović, koja je i potpredsednica vlade.\nAlišija Dankan, zamenica pomoćnika sekretara SAD za energetiku rekla je da joj je drago „da ste predstavljali Srbiju i na ministarskom sastanku i na okruglom stolu Partnerstva za transatlantsku energetsku i klimatsku saradnju.\nDrago joj je, kazala je, da „nastavljamo zajedno da radimo na stvaranju okvira za razvoj zelene, održive energetike na globalnom nivou i sarađujemo i na razvoju infrastrukture i u oblasti obrazovanja, razmeni iskustava, posebno u segmentu naučnih istraživanja i razvoju novih tehnologija“.\nDejvid De Falko, zamenik pomoćnika sekretara SAD za trgovinu rekao je da su pitanja u vezi sa klimom i energetikom ključna u celom svetu, kao i da je to odlična prilika za unapređenje trgovinske saradnje sa Srbijom, koja je prepoznata kao lider u regionu.


Uprkos pandemiji, u Salcburgu počeo 100. festival klasične muzike i teatra | Dunav.at\nDok su mnoga pozorišta, opere i koncertne dvorane širom sveta i dalje zatvorene zbog pandemije korona virusa, u Salcburgu je ovog vikenda počeo stoti Salcburški festival klasične muzike, opere i teatra.\nPripremajući jubilarno izdanje jednog od najprestižnijih letnjih muzičkih festivala u svetu, organizatori su sačinili glamurozan spisak događaja u kojima je trebalo da učestvuju istinske zvezde, ali je zbog pandemije broj manifestacija smanjen na oko 110, prenose agencije.\nFestival, koji traje mesec dana, otvoren je juče izvedbom Štrausove opere “Elektra”, a zbog nevremena, komad čiji je autor Hugo Hofmanštal – jedan od osnivača festivala – nije, kako je to svake godine slučaj, izveden na Trgu katedrale, već u zatvorenom prostoru, navodi “Gardijan”.\nDok nisu zauzeli sedeća mesta, gledaocima je bilo teško da održavaju neophodnu fizičku distancu, što, uz nošenje maski za lice i druge protivepidemijske mere, od svih posetilaca festivala strogo zahtevaju organizatori.\nGodišnjica smrti: Na današnji dan 1943. godine umro Nikola Tesla\nNa toj godišnjoj Konferenciji, koja se odžava uz podršku Generalnog Konzulata Srbije u Njujorku govoriće, kako je Tanjugu rečeno, više od 20 učesnika iz...\nOdmah potom angažovane su i radnice iz javnih radova koje su uz pomoć raznih hemijskih sredstava počistile za ovim...


Aktuelni prvak Srbije u kategoriji rvača do 63 kilograma trenutno se nalazi na Kopaoniku, gde obavlja završne pripreme za prvenstvo Starog kontinenta.\nNjemu u ovom periodu priprema pomažu mladi klupski kolega Nemanja Rakić, koji se ujedno sprema za nastup na Kupu Srbiju za rvače do 23 godine starosti, kao i Valjevac Marko Jovanović, višestruki prvak Srbije slobodnim stilom rvanja.\nIza Dimitrijevića je jako uspešna takmičarska sezona u Nemačkoj, gde je sa ekipom KSV Vitena 07 osvojio Ober ligu. Ostvareni rezultati daju mu za pravo da se nada nekoj od medalja na šampionatu Evrope.\nPodsetimo, Evropsko prvenstvo u grčko-rimskom stilu rvanja održava se u Rimu od 10. do 16. februara, a Perica će rvati u kategoriji do 63 kilograma.\nVeljko Ražnatović se oglasio o borbi protiv UFC šampiona Habiba Nurmagomedova\nPosle četvrte pobede u isto toliko profesionalnih bokserskih mečeva, Veljko Ražnatović je u pojedinim medijima doveden u vezu sa navodnom borbom protiv UFC šampiona Habiba Nurmagomedova.\nFinale Bokserske Super lige Srbije za sezonu 2019/2020 otvara svoja vrata 10. septembra u hramu boksa, hali Lagator u Loznici kroz koji decenijama struji energija plemenite vestine.\nSrpski bokser Stanković šampion Evrope u IBF verziji\nSrpski bokser Nenad Stanković osvojio je šampionski pojas prvaka Evrope u IBF verziji, pošto je savladao Hamzu Vandera iz Švedske.


Zastupnik Poslaničke grupe “Zajedno za BiH” Senad Bratić smatra da Prijedlog zakona o izmjenama i dopunama Zakona o stvarnim pravima grubo krši Ustav. Iz te zastupničke grupe su uložili više amandmana, jer se u predloženim rješenjima ovog zakona, kako je rekao, prejudicira status državne imovine i mijenja titular.\nPostavio je pitanje nenadležnosti predlagača zakona i entitetskog parlamenta u reguliranju ove imovine.\nIzrazio je nadu da će biti uvažene njihove primjedbe, jer će, u suprotnom reagirati Klub Bošnjaka u Vijeću naroda i bit će oboren drugim pravnima sredstvima.\nU obraćanju Narodnoj skupštini RS-a, tokom današnje rasprave o izmjenama i dopunama ovog zakona, Bratić je podsjetio da je država BiH titular vlasništva nad nepokretnom imovinom SFRJ, koja se raspadom te države, nalazi na teritoriju BiH.\n“Pri tome se nigdje kao nasljednici te imovine ne pominju entiteti ili distrikt BiH, pa njihovo prisvajanje prava vlasništva predstavlja direktno, grubo, kršenje međunarodnog sporazuma koje je BiH ratificirala”, rekao je on.\nUstavni sud je ocijenio da je došlo do povrede Ustavom zagarantiranih svojinskih prava pravnih osoba – titulara prava, koji nisu u 100-postotnom vlasništvu RS.\nDirektorica Uprave za geodetske i imovinsko-pravne poslove Bosiljka Predragović je rekla da se zakonom uređuje i status nepokretnosti koje poslije pravosnažno okončanih upravnih postupaka i dalje egzistiraju kao društvena ili državna svojina u javnim evidencijama o nepokretnostima, i to tako da se upis te svojine pretvara u pravo svojine RS, piše FENA.


penzioneri – KRUŠEVAC.LINK\nOvde si trenutno: Home / penzioneri\nODREĐENIM GRUPAMA PENZIONERA UPLATA OD PO 5.900 RSD 22. SEPTEMBRA\nVlada Srbije je dala saglasnost Republičkom fondu za penzijsko i invalidsko osiguranje da penzionerima 22. septembra isplati pomoći u iznosu od 5.900 dinara. Ta pomoć biće isplaćena i korisnicima prava na privremenu naknadu − invalidima rada druge i treće kategorije invalidnosti, odnosno preostale radne sposobnosti i invalidnoj deci – korisnicima privremene naknade kod Republičkog fonda […]\nVlada Srbije razmatra mogućnost da izdvoji dodatna sredstva za vaučere i dotiran odmor u našoj zemlji. Ministarstvo turizma je za manje od mesec i po dana raspodelilo 100.000 vaučera, koliko je bilo i planirano za ovu godinu. Pre dve godine, ček od 5.000 za odmor, bio je razdeljen već polovinom aprila, pa je država tada […]\nRepublički fond za penzijsko i invalidsko osiguranje (PIO) raspisao je oglas za prijem zahteva za odlazak na besplatanu desetodnevnu rehabilitaciju u jednoj od 24 banja. Prijave se podnose do 21. maja. Pravo na besplatnu rehabilitaciju u zdravstveno-stacionarnim ustanovama i banjsko-klimatskim lečilištima tokom 2019. godine, u trajanju od deset dana, imaju korisnici starosnih, invalidskih i porodičnih […]\nPenzionerske kartice za penzionere Rasinskog upravnog okruga\nRepublički fond za penzijsko i invalidsko osiguranje obaveštava penzionere Rasinskog upravnog okruga da će od danas, 5. septembra 2018.godine, moći da preuzimaju svoje penzionerske kartice. Penzioneri Kruševca, Aleksandrovca, Brusa i Trstenika mogu preuzeti penzionerske kartice svakog radnog dana, od 8 do 15 časova. Penzioneri Kruševca preuzimaju kartice u Filijali RF PIO Kruševac, u kancelariji br.14, […]\nZA 13.500 PENZIONERA BESPLATNO BANJSKO LEČENJE\nOko 13.500 korisnika penzija moći će ove godine da iskoristi pravo na besplatnu rehabilitaciju o trošku države u jednom od 24 srpska lečilišta, a iz kase Fonda PIO za to je izdvojeno 392,94 miliona dinara. Konačna rang-lista je objavljena, a prvi korisnici koji se nalaze na njoj, kažu u PIO fondu, moći će ovo pravo […]


Džomić: Sporne odredbe da se uklone brisanjem\nTanjug 10. decembra 2020. 07:33\nPODGORICA – Koordinator Pravnog saveta Mitropolije crnogorsko-primorske Srpske pravoslavne crkve Velibor Džomić rekao je da se, kao i čitava crkva, zalaže da se sporne i, kako je ocenio, diskriminatorske odredbe Zakona o slobodi veroispovesti u Crnoj Gori, „spakuju u pravnu prošlost“ i stave van snage brisanjem.\n„Zlo mora da se skine sa dnevnog reda“, rekao je sinoć Džomić za televiziju A1 iz Podgorice i dodao da je za to da odnosi budu uređeni u skladu sa svim međunarodnim standardima i da pravni akt bude takav „da ga svi rado primenjujemo“.\nOn je dodao da bi „prvi bio protiv“ da se bilo koje pravo dâ više Srpskoj pravoslavnoj crkvi u odnosu na Islamsku zajednicu ili Rimokatoličku crkvu u CG.\nKazao je da je suština prava u primeni, a ne u pisanju akata i da je bivša vlast napisala „nešto što je nerealno i nesprovodivo“.\n„Ja se zalažem za to da se sporne odredbe brišu, uklone iz pravnog prometa i zamene normama koje odgovaraju društvenoj stvarnosti Crne Gore i punom poštovanju prava na slobodu veroispovesti svakog čoveka kao i svih crkava i verskih zajednica“, precizirao je Džomić.


UMALO BOŽE PRAVDE I U INDONEZIJI - Sportski portal Srbije\nUMALO BOŽE PRAVDE I U INDONEZIJI\nPročitano 2527 puta\nPiloti srpskog nacionalnog tima u paraglajdingu u disciplini precizno sletanje u Srbiju su doneli srebrnu medalju u ekipnoj konkurenciji. Na svetskom prvenstvu koje se protekle nedelje održalo u Indoneziji, paraglajderisti Srbije bili su bolji od 28 letačkih nacija.\nJedina ekipa koja je imala manje negativnih poena od Srbije bio je nacionalni tim Tajlanda koji je trijumfovao ispred našeg tima. Srpskim pilotima u leđa su gledali domaći paraglajderisti indonežanskog tima koji su ostali daleko iza naših pilota.\nNajbolje plasirani pilot srpskog tima bio je Dragan Popov, osvojivši 13. poziciju u konkurenciji od 121 pilota. Novi šampion sveta u paraglajdingu postao je domaći takmičar Dede Supratman (Dede Supratman), dok su drugo i treće mesto osvojili Matijaž Sluga iz Slovenije i Tomaš Lednik iz Češke.\nU konkurenciji dama, naša Tamara Kostić osvojila je osmu poziciju. Najbolji ženski pilot paraglajdera u disciplini precizno sletanje postala je Nunapat Pučong (Nunnapat Phuchong) sa Tajlanda, dok su srebrnu i bronzanu medalju osvojile Hju Jong Čo (Hye joung cho) iz Koreje i Jolanta Romanenko (Jolanta Romanenko) iz Litvanije.\nU izuzetno teškim vremenskim uslovima, koji nisu odgovarali većini pilota iz Evrope, naša ekipa uspela je da postane najbolje plasirani tim sa starog kontinenta.\n- Ovo je odličan uspeh za ekipnu konkurenciju. Iako u pojedinačnoj konkurenciji nismo ostvarili planirane rezultate, dokazali smo da ekipno važimo za pravu velesilu u svetu paraglajdinga. Drago mi je što smo iza sebe ostavili reprezentacije Češke i Slovenije, koje su u svetu paraglajdinga isto što i Brazilci i Nemci u fudbalu. – Izjavio je Slobodan Maletić, reprezentativac i selektor nacionalnog tima.\nVazduhoplovni savez Srbije uložio je mnogo truda da se na tako daleki put i važno takmičenje, pošalje naš nacionalni tim. U svemu tome veliku podršku imao je od strane Ministarstva omladine i sporta i Sportskog saveza Srbije.\nPosted: 25 avgust 2015\nSpirala iznad jezera - Petar Lončar pilot paraglajdera učestvuje na Svetskom prvenstvu\nGoran Đurković je pobednik Svetskog kupa u preciznom sletanju paraglajderom.\nATERIRAJU NA ZLATO\nSrpski teški četverac spreman za start u Riju\nOdbojkaši i odbojkašice na pauzi\nPioniri porazeni od Bugarske


RTCG - Radio Televizija Crne Gore - Nacionalni javni servis :: Korona virus - Svijet :: Vakcinacija da bude obavezna i za ljekare\n08. 12. 2021. 08:58 >> 09:18 0\nVakcinacija da bude obavezna i za ljekare\nU debati oko uvođenja obavezne vakcinacije za stanovništvo Austrije sada se uključila i Ljekarska komora koja za svoje članove traži rigoroznu mjeru.\nLjekarska komora Austrije traži od austrijske vlade da kovid-19 vakcinu zakonski ustanovi kao "obavezni preduslov" za rad ljekara.\nPredsjednik Ljekarske komore Tomas Sekeres dalje smatra da ateste o izuzimanju od obavezne vakcinacije izdaju samo ljekari u državnoj službi.\n„Bilo bi za nas prihvatljivo da ateste izdaju kontrolni ljekari u službi Zdravstvenog osiguranja“, dodao je on ukazujući da širenje straha i dezinformacija trenutno ne dozvoljava normalno izdavanje atesta.\nPotpredsjednik Ljekarske komore, nadležan za ljekare koji imaju svoje ordinacije, Johanes Štajnhart ističe da su ljekari u aktuelnoj situaciji izloženi snažnom pritisku, i dodaje da je agresivnost podstaknuta od strane pojedinih političkih grupacija.\nŠto se tiče ljekara koji odbijaju vakcinaciju to je, prema njima, isto kao da su odlučili da se izbrišu sa spiska ljekara.\nUkidaju lokdaun, ali uvode obaveznu vakcinaciju


Ratomir Antonović: Liberalni centralizam\nčetvrtak, 16 jun 2011 08:11\nStav LDP-a i poslanika ove stranke u srpskom Parlamentu povodom URS-ovog Predloga zakona o izmenama i dopunama Zakona o finansiranju lokalne samouprave baziranom na principu decentralizacije inherentne osnovnoj demokratskoj ideji, u ozbiljnoj je kontradikciji sa liberalnom koncepcijom ove stranke. Poslanici Čedinih liberala su zauzeli čvrst stav protiv predloga ovog vrlo kvalitetnog Zakona, usklađenog sa evropskim standardima i demokratskim načelima, koji bi prvenstveno doprineo razvoju nerazvijenih i ruralnih opština i sredina, koji bi doneo novac lokalu i malim i pauperizovanim sredinama, osuđenim na tiho umiranje.\nDa li se radi o stavu ove stranke, koja se deklariše kao liberalna, demokratske provenijentnosti ili o sujeti njenih lidera koji su mahom svi bili zastupljeni u vlasti nakon 2000. godine pa nisu uspeli da sprovedu decentralizaciju u delo i nisu želeli da se pozabave sudbinom stanovnika ruralnih i siromašnih sredina, ostaje da se vidi. Jasno je da poslanici LDP-a nemaju konkretne i jasne primedbe i da se uglavnom služe rogobatnim formulacijama spakovanim u fraze „suštinska decentralizacija“, ističući uglavnom paušalne kritike i neosnovane inkriminacije na račun predsednika URS-a i ovlašćenog predlagača Predloga zakona, Mlađana Dinkića, pomerajući fokus diskusije sa jednog zakonskog predloga na pitanja od sekundarnog značaja koja nisu od značaja po pitanju decentralizacije i regionalizacije naše države.\nUkoliko je reč o istinskom stavu LDP-a i da je njihovo protivljenje decentralizaciji Srbije zaista njihov principijelni politički stav i sastavni deo njihovog programa, onda je nužno da promene svoj naziv i dislociraju se iz demokratskog bloka u radikalski, u društvo centralista i pristalica autokratskog vladanja iz vrhovnog centra. Time bi se načinila ozbiljna korekcija na političkoj sceni Srbije i verujem da bi mnoge pristalice Čedomira Jovanovića, koje su de facto bile u zabludi, se opredelile za neku drugu stranku koja je konsekventna demokratskim idejama. Ukoliko je reč o ličnoj sujeti zbog vlastite nemoći što nisu sproveli regionalizaciju u delo u vreme njihove vlasti, onda LDP i njihove predstavnici imaju ozbiljan problem da razumeju funkcionisanje demokratskog sistema i demokratske kompeticije iz koje treba da kao pobednik izađe najbolji i najhrabriji na političkom bojištu. Čedomir Jovanović je za vreme svog bivstvovanja na vladajućim pozicijama iskoristio za postavljanje pešačkog prelaza, tzv. „zebre“ ispred zgrade Narodne skupštine u Kralja Milana ulici, a URS koristi momenat da plasira zakonski predlog koji po svojoj sadržini zadovoljava sve demokratske norme i standarde i doprinosi poboljšanju života građana Srbije. Jovanoviću i njegovim sledbenicima nije kriv niko što nisu iskoristili momenat svoje vlasti u interesu građana Srbije i to im nije opravdanje za današnje opstruisanje donošenja korisnih zakona koji su poput melema na ranu potrebni Srbiji kako ne bi doživela totalno izumiranje sela i malih i zapuštenih mesta.\npomoć vlada razvoj program ekonomije zakon evropske srbija prava građani